open-index/open-wikipedia-markdown huggingface dataset:
নেহাল চুদাসামা

**নেহাল চুদাছামা** (; জন্ম ২২ আগষ্ট ১৯৯৬) এগৰাকী ভাৰতীয় মডেল, ফিটনেছ কনচালটেণ্ট আৰু সৌন্দৰ্য্য প্ৰতিযোগিতাৰ খিতাপধাৰী। তেওঁ এগৰাকী ই.এম.চি. হিচাপেও কাম কৰে। তেওঁ ২০১৮ চনৰ মিছ ডিভা ইউনিভাৰ্ছৰ মুকুট পিন্ধা নেহালে ২০১৮ চনৰ মিছ ইউনিভাৰ্ছত ভাৰতক প্ৰতিনিধিত্ব কৰিছিল।

## পেজেণ্ট্ৰী
২০১৮ চনত তেওঁ ফেমিনা মিছ গুজৰাট খিতাপৰ বাবে অডিচন দিছিল, য’ত তেওঁ শীৰ্ষ ৩ গৰাকী চূড়ান্ত প্ৰতিযোগীৰ ভিতৰত অন্যতম আছিল। পিছলৈ সেই বছৰতে মিছ ডিভা - ২০১৮ প্ৰতিযোগিতাত অংশগ্ৰহণ কৰি মিছ ডিভা ইউনিভাৰ্ছ ২০১৮ খিতাপ অৰ্জন কৰে। বিদায়ী উপাধিধাৰী শ্ৰদ্ধা শশীধৰে তেওঁক মুকুট পিন্ধাইছিল। ইয়াৰ উপৰিও ‘মিছ বডি বিউটিফুল’ আৰু ‘মিছ মাল্টিমিডিয়া’ উপশিৰোনামা লাভ কৰে। নেহালে থাইলেণ্ডৰ বেংককত ১৭ ডিচেম্বৰ ২০১৮-ত অনুষ্ঠিত মিছ ইউনিভাৰ্ছ ২০১৮ প্ৰতিযোগিতাত ভাৰতক প্ৰতিনিধিত্ব কৰিছিল যদিও শীৰ্ষ ২০-ত স্থান লাভ কৰা নাছিল।

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
আলিবাবা ঔৰ ৪০ চোৰ (১৯৫৪ চলচ্চিত্ৰ)

**আলিবাবা ঔৰ ৪০ চোৰ** ()  ১৯৫৪ চনৰ হোমি ৱাডিয়া পৰিচালিত এখন হিন্দী ফেণ্টাচি একচন ছবি। ছবিখন ৱাডিয়া ব্রাদাৰ্ছ প্ৰডাকচনৰ বেনাৰত বসন্ত পিকচাৰ্ছৰ প্ৰস্তুতি আছিল।[1] কাহিনী, চিত্ৰনাট্য আৰু অতিৰিক্ত সংলাপ জে বি এইচ ৱাডিয়াৰ। সংলাপ লিখিছিল চন্দ পণ্ডিত আৰু তাহিৰ লুকনাভিয়ে।[2] কলা পৰিচালনা আৰু স্পেচিয়েল ইফেক্ট বাবুভাই মিষ্ট্ৰীৰ  আছিল। সংগীত ৰচনা চিত্ৰগুপ্ত আৰু এছ এন ত্ৰিপাঠীয়ে কৰিছিল। চিত্ৰগুপ্তই নিজে ছবি নিৰ্মাণ কৰাৰ পূৰ্বে কিছু পৌৰাণিক আৰু ফেণ্টাচী ছবিত এচ এন ত্ৰিপাঠীৰ সহায়ক ৰূপে কাম কৰিছিল। গীতিকাৰ আছিল ৰাজা মেহদী আলী খান।[3] ইয়াত মহিপাল আৰু শকিলাই মুখ্য চৰিত্ৰত অভিনয় কৰিছে; লগতে আছিল- এছ এন ত্ৰিপাঠী, বি এম ব্যাস, সাৰদা, ললিতা কুমাৰী আৰু হেলেন।[4]

আৰবীয় নাইটছৰ ফেণ্টাচি এডভেঞ্চাৰৰ আধাৰত নিৰ্মিত ছবিখনত আলিবাবাই ধন-সোণেৰে ভৰা গুহাটো বিচাৰি পোৱা আৰু তাৰ পিছৰ ঘটনাক্ৰম বৰ্ণিত হৈছে। হোমি ৱাডিয়াই এই ছবিখন আলিবাবা আৰু ৪০ চোৰ হিচাপে পুনৰ নিৰ্মাণ কৰিছিল, য’ত মুখ্য চৰিত্ৰত সঞ্জীৱ কুমাৰ আছিল আৰু পূৰ্বৰ ছবিখনৰ খলনায়ক বি এম ব্যাস এইখন ছবিতো আছিল। ছবিখনৰ গীতসমূহ ১৯৫৬ চনৰ তামিল সংস্কৰণত ব্যৱহাৰ কৰা হৈছিল।

## প্ৰসংগ

## বাহ্যিক সংযোগ
*
শ্ৰেণী:হিন্দী চলচ্চিত্ৰ
শ্ৰেণী:১৯৫৪ বৰ্ষৰ চলচ্চিত্ৰ
শ্ৰেণী:ভাৰতীয় লোককথাৰ আধাৰত নিৰ্মিত ছবি
আয়েশা আইমান

**আয়েশা এছ. আইমান** () এগৰাকী ভাৰতীয় অভিনেত্ৰী, মডেল, সৌন্দৰ্য্য প্ৰতিযোগিতাৰ খিতাপধাৰী। তেওঁ ২০১৫ চনৰ মিছ ইণ্ডিয়া ইণ্টাৰনেশ্যনেল হিচাপে অভিষিক্ত হোৱাৰ লগতে জাপানৰ টকিঅ’ত অনুষ্ঠিত হোৱা মিছ ইণ্টাৰনেশ্যনেল ২০১৫ প্ৰতিযোগিতাত ভাৰতক প্ৰতিনিধিত্ব কৰিছিল। ৰাষ্ট্ৰীয় বঁটা বিজয়ী পৰিচালক মধুৰ ভাণ্ডাৰকাৰ বলীউড ছবি ইণ্ডিয়া লকডাউনৰ জৰিয়তে তেওঁ অভিনয়ত আত্মপ্ৰকাশ কৰিছিল। আয়েশা এছ. আইমানে তেওঁৰ প্ৰথম মুখ্য চৰিত্ৰত অভিনয় কৰিছিল ৰনদীপ হুদা অভিনীত ৱেব ধাৰাবাহিক ইন্সপেক্টৰ অবিনাশ, য'ত আয়েশাই জিঅ' ষ্টুডিঅ'ই উপস্থাপন কৰা ধাৰাবাহিকখনত আধুনিক যুগৰ ৰজাৰ ৰাজকুমাৰীৰ চৰিত্ৰত অভিনয় কৰিছিল। আয়েশাক আন এটা ৱেব ছিৰিজ এ.কে. ৪৭-ত দেখা যাব য'ত তেওঁ এই ছিৰিজটোৰ নেতৃত্ব দি আছে।

## জীৱনী
আয়েশা এছ. আইমানৰ জন্ম হৈছিল ১৯৯৬ চনৰ ১৯ ছেপ্টেম্বৰত বিহাৰৰ নৱাদা জিলাত।

## পেজেণ্ট্ৰী
তেওঁক পেনাচনিক সংস্থাৰ দ্বাৰা ২০১৫ বৰ্ষৰ বাবে পেনাচনিক বিউটি এম্বেছাদৰ আৰু মিছ ইণ্টাৰনেশ্যনেল প্ৰতিযোগিতাত জাপান পৰ্যটন আৰু আন্তঃৰাষ্ট্ৰীয় সাংস্কৃতিক সংস্থাই মিছ ভিজিট জাপান পৰ্যটন এম্বেছাদৰ সন্মান প্ৰদান কৰে। দ্য মডেলিং উদ্যোগত তেওঁৰ অৱদান নিৰ্বিশেষে এছিয়া মডেল ফেষ্টিভেলত সুসুপ্ৰিয়া আইমানক ২০১৮ চনৰ মে’ মাহত দক্ষিণ কোৰিয়া, চিউলত এছিয়া ষ্টাৰ মডেল বঁটাৰে সন্মানিত কৰা হৈছিল।

### গ্লামানন্দ ছুপাৰমডেল ইণ্ডিয়া ২০১৫
২০১৫ চনৰ অক্টোবৰ মাহত জাপানৰ টকিঅ’ত অনুষ্ঠিত হোৱা মিছ ইণ্টাৰনেশ্যনেল ২০১৫ত ভাৰতক প্ৰতিনিধিত্ব কৰিবলৈ গ্লামানন্দ ছুপাৰমডেল ইণ্ডিয়াই তেওঁক নিৰ্বাচিত কৰে। ঝাটালেকা মালহোত্ৰাৰ পিছত মিছ ইণ্টাৰনেশ্যনেল ইণ্ডিয়া হিচাপে কাৰ্যনিৰ্বাহ কৰে। 

### মিছ ইণ্টাৰনেশ্যনেল ২০১৫
১৬ অক্টোবৰৰ পৰা ৫ নৱেম্বৰলৈ জাপানৰ টকিঅ’ত অনুষ্ঠিত হোৱা মিছ ইণ্টাৰনেশ্যনেল ২০১৫ প্ৰতিযোগিতাত ভাৰতক প্ৰতিনিধিত্ব কৰাৰ লগতে পেনাছনিকৰ দ্বাৰা ২০১৫ চনৰ পেনাচনিক বিউটি এম্বেছাদৰ আৰু জাপান টুৰিজিমৰ দ্বাৰা ভিজিট জাপান টুৰিজিম এম্বেছাদৰ হিচাপে তেওঁক সন্মানিত কৰা হয়। 

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
অন্ধ্ৰপ্ৰদেশৰ খাদ্য

**অন্ধ্ৰপ্ৰদেশৰ খাদ্য** (), সাংস্কৃতিকভাৱে তেলেগু খাদ্য বুলি জনাজাত ভাৰতৰ অন্ধ্ৰ প্ৰদেশ ৰাজ্যৰ স্থানীয় খাদ্য আৰু তেলেগু জনগোষ্ঠীৰ ৰন্ধন শৈলী। সাধাৰণতে ই টেঙা,জলা আৰু মছলাযুক্ত সোৱাদৰ বাবে জনাজাত।

## আঞ্চলিক তাৰতম্য

উপকূলীয় অন্ধ্ৰ (উত্তৰান্ধ্ৰ আৰু দক্ষিণান্ধ্ৰকে ধৰি), আৰু ৰয়ালসীমা অঞ্চলসমূহে অন্ধ্ৰ খাদ্যৰ সুকীয়া ভিন্নতা উৎপন্ন কৰে। ধান অন্ধ্ৰ আৰু ৰায়ালসীমাৰ জলসিঞ্চিত অঞ্চলত প্ৰধান খাদ্য। ৰাগি ৰ জনপ্ৰিয়তাও পালনাডুত। এই অঞ্চলসমূহত উৎপাদিত তৰকাৰী, জলপান, মিঠাইৰ নাম আৰু প্ৰস্তুত কৰাৰ পদ্ধতি দুয়োটা অঞ্চলভেদে বেলেগ বেলেগ।
অন্ধ্ৰ প্ৰদেশ ভাৰতৰ ৰঙা মৰিচা আৰু ধানৰ অগ্ৰণী উৎপাদনকাৰী দেশ। অন্ধ্ৰ প্ৰদেশত ৰঙা মৰিচাৰ উৎপাদন কেন্দ্ৰীভূত হোৱাৰ বাবে অন্ধ্ৰ খাদ্যত মছলাৰ উদাৰ ব্যৱহাৰ কৰা হৈছে। নিৰামিষ খাদ্যৰ লগতে উপকূলীয় অঞ্চলৰ মাংস, আৰু সাগৰীয় খাদ্যৰ বৈশিষ্ট্য উল্লেখযোগ্য। টমেটো পাপু, গংগুৰা, আৰু অমিতা তৰকাৰী ৰন্ধাত বহুলভাৱে ব্যৱহাৰ কৰা হয়। আচাৰৰ টেঙা আৰু গৰম জাতসমূহো অন্ধ্ৰ খাদ্যৰ এক গুৰুত্বপূৰ্ণ অংশ, য'ত avakaya (ஆவகாயா) অন্তৰ্ভুক্ত। উপকূলীয় অন্ধ্ৰ গুন্টুৰৰ পৰা "ডেল্টিক" খাদ্য অন্ধ্ৰ খাদ্যৰ আটাইতকৈ টেঙা জাত হিচাপে জনা যায়, মূলতঃ এই অঞ্চলত পৰম্পৰাগতভাৱে উৎপাদিত ৰঙা মৰিচাৰ ব্যৱহাৰৰ বাবে।
হিন্দু ৰাজকীয় আৰু ব্ৰাহ্মণৰ খাদ্যাভ্যাসে ঐতিহাসিকভাৱে অন্ধ্ৰ খাদ্যৰ ওপৰত প্ৰচণ্ড প্ৰভাৱ পেলাইছে। অন্ধ্ৰ প্ৰদেশৰ পশ্চিম, মধ্য আৰু পূব ভাৰতৰ সান্নিধ্যই সেই সীমান্ত অঞ্চলসমূহৰ খাদ্যৰ বৈচিত্ৰ্যকো প্ৰভাৱিত কৰিছিল, কাৰণ তেলেগু ভাষী জনসংখ্যা চুবুৰীয়া ৰাজ্যসমূহলৈ বিয়পি পৰিছিল। বিভিন্ন সম্প্ৰদায়ে নিজৰ নিজৰ ভিন্নতা গঢ়ি তুলিছে, আৰু গ্ৰাম্য অঞ্চলসমূহে এতিয়াও শতিকা পুৰণি ৰন্ধন পদ্ধতি আৰু ৰেচিপি অনুসৰণ কৰে।
### উপকূলীয় অন্ধ্ৰ

## তথ্য সূত্ৰ

শ্ৰেণী:খাদ্য
প্ৰীতিকা ৰাও

**প্ৰীতিকা ৰাও** () এগৰাকী ভাৰতীয় অভিনেত্ৰী, মডেল আৰু চলচ্চিত্ৰ-স্তম্ভলেখক যিয়ে মূলতঃ হিন্দী টেলিভিছন আৰু বিজ্ঞাপন চলচ্চিত্ৰত কাম কৰে। তেখেতে (২০১০) তামিল ছবি চিক্কু বুক্কুৰ জৰিয়তে অভিনয়ত আত্মপ্ৰকাশ কৰে। 
টেলিভিছনত অভিষেক ঘটোৱা বেইণ্টেহা (২০১৩–১৪) ছবিখনত আলিয়া জৈন আব্দুল্লাৰ চৰিত্ৰত অভিনয় কৰাৰ বাবে ৰাও বেছিকৈ পৰিচিত, যাৰ বাবে তেওঁ শ্ৰেষ্ঠ অভিষেক-মহিলাৰ সোণৰ বঁটাকে ধৰি কেইবাটাও প্ৰশংসা লাভ কৰে।

## আৰম্ভণি জীৱন
প্ৰীতিকা ৰাওৰ জন্ম হৈছিল কৰ্ণাটকৰ কংকনীভাষী হিন্দু পৰিয়ালত। ছফিয়া কলেজৰ পৰা ইতিহাসত মেজৰ ডিগ্ৰী লাভ কৰাৰ লগতে বিজ্ঞাপন আৰু সাংবাদিকতাত ডিপ্লমাও লাভ কৰে। প্ৰীতিকাই *বেংগালুৰু মিৰ’ৰ*, *ডেকান ক্ৰনিকল* আৰু *এছিয়ান এজ*ৰ বাবে লিখিছিল। তেওঁৰ ডাঙৰ ভগ্নী অমৃতা ৰাও এগৰাকী বলীউডৰ অভিনেত্ৰী।

প্ৰীতিকাই অভিনয়ৰ আত্মপ্ৰকাশৰ পিছত নিউয়ৰ্কৰ নিউয়ৰ্ক ফিল্ম একাডেমীৰ পৰা ব্ৰডকাষ্ট জাৰ্নেলিজমৰ ডিপ্লমা পাঠ্যক্ৰমৰ বাবে আমেৰিকালৈ গুচি যায়। 

## কৰ্মজীৱন

অভিনয় আৰু চলচ্চিত্ৰত আত্মপ্ৰকাশ কৰে তামিল ছবি *চিক্কু বুক্কু* (২০১০)ৰ জৰিয়তে য'ত তেওঁ আৰিয়াৰ সৈতে মীনাল "আম্মু"ৰ চৰিত্ৰত অভিনয় কৰে। ইয়াৰ পিছত বৰুণ সন্দেশৰ সৈতে *প্ৰিয়ডু* (২০১২) ছবিখনত মধু লঠাৰ চৰিত্ৰত অভিনয় কৰি তেলেগুত অভিষেক ঘটায়।

২০১৩ চনত ৰাৱে আঞ্চলিক চিনেমাৰ পৰা পৰিৱৰ্তন ঘটায় আৰু হৰ্ষদ অৰোৰাৰ সৈতে বেইণ্টেহাৰ সৈতে টেলিভিছনত আত্মপ্ৰকাশ কৰে। 
আলিয়া গুলাম হাইদৰ/আলিয়া জৈন আব্দুল্লাৰ চৰিত্ৰত অভিনয় কৰি গোল্ড এৱাৰ্ডৰ শ্ৰেষ্ঠ আত্মপ্ৰকাশ- মহিলাকে ধৰি বিভিন্ন বঁটা লাভ কৰে। 

### ২০১৫–২০১৮

২০১৫ চনত ৰাৱে "না টুম হুমেইন জানো" একক গীতৰ জৰিয়তে গায়কীৰ অভিষেক ঘটায়। সেই বছৰতে তেওঁ আদিত্যৰ সৈতে ৰেবেল ছবিত প্ৰীতিকাৰ চৰিত্ৰত অভিনয় কৰি কানাড়া ভাষাত অভিষেক ঘটায়। ২০১৬ চনত বক্স ক্ৰিকেট লীগত প্ৰতিযোগী হিচাপে অভিনয় কৰিছিল। 

২০১৭ চনত লাভ কা হায় ইণ্টেজাৰ ছবিৰে টেলিভিছনলৈ উভতি আহিছিল ৰাৱে। ইয়াৰ পিছত মেট্ৰ’ মুলাকাত নামৰ চুটি ছবিখনত ইউনুছ খানৰ সৈতে প্ৰিয়াৰ চৰিত্ৰত অভিনয় কৰে। সেই বছৰতে সিদ্ধাৰ্থ বাছৰুৰৰ সৈতে তেওঁৰ দ্বিতীয়টো একক গীত "যাদ ​​কিয়া দিল নে" মুক্তি দিয়ে। 

২০১৮ চনত "গুডিয়া" খণ্ডত প্ৰিয়ংক শৰ্মা আৰু নীতি টেইলৰৰ সৈতে লাল ইছকত মহিমা "মাহী" মালহোত্ৰাৰ চৰিত্ৰত অভিনয় কৰিছিল। ইয়াৰ উপৰিও শ্বান (২০১৭) ‘তেৰে ভেদে’ (২০১৮) আৰু ‘তেনু ভুল না পাৱগী’ (২০১৮)ৰ সৈতে ‘সুৰিলী’ মিউজিক ভিডিঅ’ত অভিনয় কৰিছে।

### ২০১৯–বৰ্তমান
প্ৰীতিকা ৰাৱে ২০২২ চনৰ জুন মাহত তেওঁৰ Youtube চেনেল মুকলি কৰিছিল যিটো সফলতাৰে চলি আছে আৰু ইউটিউবত কণ্টেণ্ট ক্ৰিয়েটৰ আৰু প্ৰযোজক হিচাপে নিজৰ কেৰিয়াৰ চিহ্নিত কৰিছে। ( 100k+ Subscribers)

## ফিল্মগ্ৰাফী

### চলচ্চিত্ৰ

### টেলিভিছন

## তথ্য সংগ্ৰহ

শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় মডেল
ৰমাবেন পেটেল

**ৰমাবেন ৰামজীভাই মাৱনী পেটেল** (জন্ম ১৯৫৩) গুজৰাটৰ এগৰাকী অধিবক্তা আৰু ৰাজনীতিবিদ। তেওঁ ৮ম লোকসভাৰ সদস্য আছিল।

## আৰম্ভণি জীৱন
১৯৫৩ চনৰ ২ আগষ্টত ৰাজকোট জিলাৰ কথাৰোটা গাঁৱত হৰিলাল লালজীভাই পেটেলৰ পৰিয়ালত ৰমাবেনৰ জন্ম হৈছিল। বালিকা বিদ্যালয়ৰ পৰা স্কুলীয়া শিক্ষা সমাপ্ত কৰি তেওঁ শ্ৰী কাঞ্জী ওধৱজী শ্বাহ পৌৰ কলা আৰু বাণিজ্য মহাবিদ্যালয়ত পঢ়া-শুনা কৰে, তাৰ পৰাই বি এ ডিগ্ৰী লাভ কৰে। জুনাগড়ৰ কমাৰ্চ এণ্ড ল কলেজৰ পৰা তেওঁ পাছলৈ আইনৰ ডিগ্ৰী লাভ কৰে।

## কৰ্মজীৱন
অধিবক্তা হিচাপে অনুশীলন কৰাৰ কৰাৰ লগতে পেটেল ৰাজনীতিৰ লগতো জড়িত হৈছিল। তেওঁ ৰাজকোট মহিলা কংগ্ৰেছৰ আহ্বায়ক আছিল আৰু ৰাজকোট (লোকসভা সমষ্টি)ৰ পৰা ভাৰতীয় জাতীয় কংগ্ৰেছ (আইএনচি)ৰ টিকটত ১৯৮৪ ভাৰতীয় সাধাৰণ নিৰ্বাচনত প্ৰতিদ্বন্দ্বিতা কৰিছিল আৰু ভাৰতীয় জনতা পাৰ্টি (বিজেপি) প্ৰাৰ্থীক ৫৭,৫৯০ ভোটৰ ব্যৱধানত পৰাস্ত কৰিছিল।  কিন্তু ১৯৮৯ ভাৰতীয় সাধাৰণ নিৰ্বাচনত তেওঁ মাত্ৰ ২৩.৯৫% ভোট লাভ কৰি বিজেপিৰ শিৱলাল ভেকাৰিয়াৰ হাতত পৰাস্ত হয়।

পেটেল গুজৰাটৰ মহিলা অৰ্থনৈতিক উন্নয়ন নিগমৰ সদস্য আছিল। ২০১২ চনৰ আগষ্ট মাহত পেটেল আৰু তেওঁৰ স্বামীয়ে কেশুভাই পেটেলৰ *গুজৰাট পৰিৱৰ্তন পাৰ্টি*ত যোগদান কৰে।.

## ব্যক্তিগত জীৱন
১৯৭৩ চনৰ ১৩ মে'ত ৰাজনীতিবিদ ৰামজীভাই মাৱনীৰ সৈতে তেওঁ বিবাহপাশত আবদ্ধ হয়।

## তথ্যউৎস

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:অধিবক্তা
শ্ৰেণী:গুজৰাটৰ ব্যক্তি
সাৰদাবেন পেটেল

**সাৰদাবেন অনিলভাই পেটেল** (,জন্ম ২১ মাৰ্চ ১৯৪৮) এগৰাকী ভাৰতীয় ৰাজনীতিবিদ আৰু ১৭ নং লোকসভাৰ সদস্য আছিল।
## জীৱনী
সাৰদাবেন পেটেলে ১৯৬৪ চনত এন.এম.নুতন সৰ্ব বিদ্যালয়, বিষনগৰৰ পৰা স্কুলীয়া শিক্ষা সম্পূৰ্ণ কৰে।তেওঁ ১৯৬৫–৬৬ চনত বিষনগৰৰ এম এন কলেজৰ পৰা কলাৰ স্নাতক অৰ্জন কৰি শিক্ষা বাদ দিলে।

তেওঁ ষ্ট্ৰী কেলাৱনী উত্তেজক মণ্ডল, আহমেদাবাদৰ উপ-সভানেত্ৰী। তেওঁ সংকলচন্দ পেটেল বিশ্ববিদ্যালয়, বিষনগৰৰ ন্যাসৰক্ষী। সাৰদাবেন পেটেলে গণপাট বিদ্যানগৰৰ এম জি পেটেল সৈনিক স্কুল ফৰ গাৰ্লছৰ গভৰ্নিং কাউন্সিলৰ সভাপতিত্ব কৰে।

তেওঁ ২০১৯ ভাৰতীয় সাধাৰণ নিৰ্বাচন প্ৰতিদ্বন্দ্বিতা কৰিছিল আৰু মহেছানা (লোকসভা সমষ্টি) সমষ্টিৰ পৰা ১৭ নং লোকসভালৈ নিৰ্বাচিত হৈছিল।
## ব্যক্তিগত জীৱন
সাৰদাবেন পেটেল গুজৰাটৰ উদ্যোগ মন্ত্ৰী হিচাপে কাৰ্যনিৰ্বাহ কৰা এগৰাকী উদ্যোগপতি আৰু ৰাজনীতিবিদ অনিলকুমাৰ পেটেল (১৯৪৪–২০১৮)ক বিয়া কৰায়। তেওঁলোকৰ দুজন পুত্ৰ হৈছে অসিত আৰু আনন্দ।
## তথ্যউৎস
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:গুজৰাটৰ ব্যক্তি
সূৰ্যকান্তা পাটিল

**সূৰ্য্যকান্তা পাটিল** (জন্ম ১৫ আগষ্ট ১৯৪৮) মহাৰাষ্ট্ৰৰ এগৰাকী ভাৰতীয় ৰাজনীতিবিদ। তেওঁ লোকসভাৰ প্ৰাক্তন সদস্য। তেওঁ মহাৰাষ্ট্ৰৰ হিংগোলী আৰু নন্দেদক প্ৰতিনিধিত্ব কৰিছিল। তেওঁ জাতীয়তাবাদী কংগ্ৰেছ পাৰ্টিৰ সদস্য আছিল। পিছলৈ ২০১৪ চনত তেওঁ কংগ্ৰেছ দলৰ পদ ত্যাগ কৰি ভাৰতীয় জনতা পাৰ্টিত যোগদান কৰে৷ তেওঁক সংগ দিয়ে ড. মাধৱৰাও কিনহালকাৰে৷

তেওঁ গ্ৰামোন্নয়ন মন্ত্ৰালয়ৰ ৰাজ্যিক মন্ত্ৰী আৰু সংসদীয় পৰিক্ৰমা মন্ত্ৰালয়ৰ ৰাজ্যিক মন্ত্ৰী হিচাপে কাৰ্যনিৰ্বাহ কৰিছিল। তেওঁৰ জন্মস্থান মহাৰাষ্ট্ৰৰ ৱাইফানা৷ ১৯৬৬ চনত তেওঁ  আৰ বে মাস্কেৰ সৈতে বৈবাহিক বান্ধোনত বান্ধ খায়৷ তেওঁ ১৯৯১-৯৬, ৯৮-৯৯ আৰু ২০০৪-০৯ লৈকে তিনিটা কাৰ্যকাল লোকসভাৰ সাংসদ হিচাপে কাৰ্যনিৰ্বাহ কৰে৷ অন্যহাতে ১৯৮৬ চনৰ পৰা ১৯৯১ চনলৈকে ৰাজ্যসভাত মহাৰাষ্ট্ৰক প্ৰতিনিধিত্ব কৰে৷

ৰাজনীতিত জড়িত হোৱাৰ তেওঁ সংবাদমাধ্যমৰ লগতো জড়িত হৈছিল৷ তেওঁ মাৰাঠী ভাষাৰ দৈনিক কাকত *গোদাৱৰী টাইমছ*ৰ সম্পাদক আছিল৷ তেওঁ *জিলা সাংবাদিক সন্থাৰ* সভাপতি পদত অধিষ্ঠিত হৈছিল, যি আছিল (অখিল ভাৰতীয় পত্ৰকাৰ পৰিষদৰ সৈতে জড়িত এক অনুষ্ঠান৷ ইয়াৰ লগত তেওঁ ১৯৮০ চনৰ পৰা জড়িত হৈছিল। 

## তথ্যউৎস
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:ৰাজ্যসভাৰ সাংসদ
শ্ৰেণী:মহাৰাষ্ট্ৰৰ ব্যক্তি
এলিচ ৱাকাৰ

**এলিছ মেলচেনিয়ৰ টেলুলাহ-কেট ৱাকাৰ** (জন্ম ৯ ফেব্ৰুৱাৰী, ১৯৪৪) এগৰাকী আমেৰিকান ঔপন্যাসিক, চুটি গল্প লেখিকা, কবি আৰু সামাজিক সক্ৰিয়তাবাদী। ১৯৮২ চনত, তেওঁ দ্য কালাৰ পাৰ্পল নামৰ উপন্যাসৰ বাবে পুলিটজাৰ প্ৰাইজ জয় কৰা প্ৰথম আফ্ৰিকান-আমেৰিকান মহিলা হিচাপে পৰিচিত হৈ উঠে। 

জৰ্জিয়াৰ ইটনতনত জন্ম হোৱা ৱাকাৰ আধিয়াৰ পৰিয়াল এটাৰ নুমলীয়া সন্তান আছিল। তেওঁ প্ৰথমে স্পেলমেন কলেজত অধ্যয়ন কৰিছিল আৰু তাৰ পিছত ছাৰাহ লৰেন্স কলেজৰ পৰা ১৯৬৫ চনত স্নাতক হয়। নাগৰিক অধিকাৰ আন্দোলনৰ সময়ত, তেওঁ দক্ষিণত ভোটাৰ পঞ্জীয়ন আৰু সচেতনতা বৃদ্ধিৰ কাৰ্যসূচীত অংশগ্ৰহণ কৰিছিল। 

ৱাকাৰৰ সাহিত্যিক জীৱন আৰম্ভ হৈছিল কবিতাৰে‌ কিন্তু তেওঁৰ উপন্যাসবোৰে বিশেষকৈ দ্য কালাৰ পাৰ্পল (১৯৮২) উপন্যাসে তেওঁলৈ বিশেষ খ্যাতি আনি দিয়ে। এই উপন্যাসখনত চেলি নামৰ এগৰাকী আফ্ৰিকান-আমেৰিকান মহিলাৰ জীৱনৰ সংগ্ৰাম, প্ৰেম আৰু আত্ম-আৱিষ্কাৰৰ কাহিনী কোৱা হৈছে। ১৯৮৫ চনত ষ্টিফেন স্পিলবাৰ্গৰ পৰিচালনাত এই উপন্যাসখনক চলচ্চিত্ৰৰ ৰূপ দিয়া হৈছিল আৰু তাৰ পিছত এটি ব্ৰডৱে সংগীতৰূপে মঞ্চস্থ হৈছিল। 

দ্য কালাৰ পাৰ্পল ৰ বাহিৰেও, ৱাকাৰৰ অন্য উল্লেখযোগ্য সাহিত্যকৃতিসমূহৰ ভিতৰত মেৰিডিয়ান (১৯৭৬) নাগৰিক অধিকাৰ আন্দোলনৰ বিষয়ে লিখা এখন উপন্যাস। আনহাতে, পজেচিং দ্য ছিক্ৰেট অফ জয় (১৯৯২) ত মহিলা জননাঙ্গ বিকৃতিকৰণৰ বিষয়ে আলোচনা কৰা হৈছে। তেওঁৰ প্ৰবন্ধসমূহ, বিশেষকৈ ইন ছাৰ্চ অৱ আৱাৰ মাদাৰ্ছ’ গাৰ্ডেনছ (১৯৮৩) ত, নাৰীবাদ, আধ্যাত্মিকতা আৰু সক্ৰিয়তা সম্পৰ্কে লিখা হৈছে। 

তেওঁৰ কাৰ্যকালত, ৱাকাৰে নেছনেল বুক এৱাৰ্ড আৰু ও. হেনৰী এৱাৰ্ড আদি বহুতো সন্মান লাভ কৰিছে। তেওঁ বৰ্তমানো এটা প্ৰভাৱশালী সাহিত্যিক তথা সাংস্কৃতিক ব্যক্তিত্ব হিচাপে চিহ্নিত, আৰু নিজৰ প্লেটফৰ্ম ব্যৱহাৰ কৰি মানৱাধিকাৰ আৰু সামাজিক পৰিৱৰ্তনৰ পক্ষে মাত মাতি‌ আহিছে। 
## উপন্যাস আৰু গল্প সংকলন
* The Third Life of Grange Copeland (১৯৭০)
* Everyday Use (১৯৭৩)
* In Love and Trouble: Stories of Black Women (১৯৭৩)
* Roselily (১৯৭৩)
* Meridian (novel) (১৯৭৬)
* দ্য কালাৰ পাৰ্পল (১৯৮২)
* You Can't Keep a Good Woman Down: Stories (১৯৮২)
* Beauty: When the Other Dancer Is the Self (১৯৮৩)
* Am I Blue? (১৯৮৬)
* To Hell With Dying (১৯৮৮)
* The Temple of My Familiar (১৯৮৯)
* Finding the Green Stone (১৯৯১)
* Possessing the Secret of Joy (১৯৯২)
* The Complete Stories (১৯৯৪)
* By The Light of My Father's Smile (১৯৯৮)
* The Way Forward Is with a Broken Heart (২০০০)
* Now Is The Time to Open Your Heart (২০০৫)

## তথ্যসূত্ৰ
 
## বহিঃসংযোগ

* The Sabanci University School of Languages Podcasts: The World in Alice Walker's Eye
* Poem: A Mother's Day Plea]
* Living By Grace
* Alice Walker on AALBC.com
* New Georgia Encyclopedia 
* Interview with Alice Walker by ascent magazine

শ্ৰেণী:আমেৰিকান ঔপন্যাসিক
শ্ৰেণী:জীৱিত ব্যক্তি
শ্ৰেণী:পুলিৎজাৰ পুৰস্কাৰ বিজয়ী
শ্ৰেণী:২০ শতিকাৰ আমেৰিকান কবি
শ্ৰেণী:আমেৰিকান কবি
শ্ৰেণী:আমেৰিকান মানৱতাবাদী
শ্ৰেণী:আমেৰিকান নাৰীবাদী লেখক
শ্ৰেণী:উভকামী এলজিবিটিকিউ লেখক
নীলম দেও

**নীলম দেও** ; ১৯৭৫ চনৰ ব্যাচৰ ভাৰতীয় বৈদেশিক সেৱাৰ (আই এফ এছ) বিষয়া আছিল। তেওঁ ডেনমাৰ্ক আৰু ক’ট ডি আইভ’ৰত ভাৰতৰ ৰাষ্ট্ৰদূত হিচাপে কাৰ্যনিৰ্বাহ কৰিছিল। লগতে ছিয়েৰা লিয়ন, নাইজাৰ আৰু গিনিত সমান্তৰালভাৱে  দ্বায়িত্ব পালন কৰিবলৈ  স্বীকৃতি লাভ কৰিছিল।

চাকৰি কৰি থকা সময়ছোৱাত তেওঁ দুবাৰকৈ আমেৰিকাত  নিযুক্তি লাভ কৰিছিল – প্ৰথম বাৰ ৱাশ্বিংটন ডি চি (১৯৯২–১৯৯৫) আৰু  দ্বিতীয় বাৰ  নিউয়ৰ্কত (২০০৫–২০০৮)। নিউয়ৰ্কত কনছুল জেনেৰেল হিচাপে তেওঁ বিনিয়োগ প্ৰসাৰৰ কামত নিয়োজিত আছিল।

ভাৰতীয় বৈদেশিক সেৱাত ৩৩ বছৰ কাৰ্যনিৰ্বাহ কৰাৰ পিছত ২০০৯ চনত গেটৱে হাউছ: ইণ্ডিয়ান কাউন্সিল অন গ্ল’বেল ৰিলেচনছৰ সহ-প্ৰতিষ্ঠাপক হিচাবে আছিল। তেওঁ চেণ্টাৰ ফৰ এয়াৰ পাৱাৰ ষ্টাডিজৰ বিশিষ্ট ফেলো, দ্য ক্লাইমেট গ্ৰুপৰ উপদেষ্টা – স্থিতিশীল উন্নয়নৰ বাবে পৰামৰ্শদাতা – আৰু মানৱ অধিকাৰ সংস্থা ব্ৰেকথ্ৰুৰ ব’ৰ্ডত পৰিচালনা পৰিষদৰ সদস্য পদত সেৱা আগ বঢ়াইছিল।

## শিক্ষা
নীলম দেও দিল্লী স্কুল অৱ ইকনমিক্সৰ পৰা অৰ্থনীতি বিষয়ত স্নাতকোত্তৰ ডিগ্ৰী সম্পূৰ্ণ কৰিছিল । ভাৰতীয় বৈদেশিক সেৱাত(আই এফ এছ)ত যোগদান কৰাৰ পূৰ্বে তেওঁ ১৯৭১-১৯৭৪ চনলৈকে দিল্লী বিশ্ববিদ্যালয়ৰ কমলা নেহৰু কলেজত অৰ্থনীতিৰ বিষয়ত অধ্যাপনা কৰিছিল। নীলমৰ বিশেষকৈ আফ্ৰিকা, দক্ষিণ-পূব এছিয়া, ভাৰত-আমেৰিকাৰ বিভিন্ন বিষয়সমূহৰ ওপৰত বিস্তৃত জ্ঞান আৰু পৰিচয় আছিল। দ্বিপাক্ষিক সম্পৰ্ক, বাংলাদেশ আৰু অন্যান্য ছাৰ্কৰ প্ৰতিবেশী দেশসমূহৰ বিষয়ে গভীৰ জ্ঞান আৰু দীৰ্ঘদিনৰ অভিজ্ঞতা আছিল। 

## কূটনৈতিক কেৰিয়াৰ
নীলাম দেওয়ে ১৯৭৭-১৯৮০ চনৰ সময়ছোৱাত ইটালীত ভাৰতীয় বৈদেশিক সেৱা (IFS)ৰ সৈতে নিজৰ কূটনৈতিক জীৱন আৰম্ভ কৰিছিল। পৰৱৰ্তী পোষ্টিঙৰ ভিতৰত থাইলেণ্ডৰ ৰাজনৈতিক আৰু প্ৰেছ বিষয়া হিচাপে (১৯৮৪–১৯৮৭) চনৰ সময়ছোৱাত দায়িত্বত  আছিল। বৈদেশিক পৰিক্ৰমা মন্ত্ৰালয়ত নিযুক্তিৰ সময়ছোৱাত বাংলাদেশ, শ্ৰীলংকা, ম্যানমাৰ আৰু মালদ্বীপৰ যুটীয়া সচিব আছিল। ইয়াৰ পূৰ্বে ডেনমাৰ্কৰ ৰাষ্ট্ৰদূত হিচাপে (১৯৯৬–৯৯), আৰু তাৰ পিছত কোট ডি আইভৰিৰ ৰাষ্ট্ৰদূত হিচাপে (১৯৯৯–২০০২) নিযুক্তি লাভ কৰে, ছিয়েৰা লিয়ন, নাইজাৰ আৰু গিনিত সমান্তৰালভাৱে স্বীকৃতি লাভ কৰে। তেওঁৰ শেষৰটো নিযুক্তি (২০০৫–০৮) আছিল নিউয়ৰ্কত কনছুল জেনেৰেল হিচাপে। কৌশলগত বিষয়ত আমেৰিকাৰ কংগ্ৰেছ, থিংক টেংক আৰু বিশ্ববিদ্যালয়ৰ সৈতে যোগাযোগ কৰাটো তেওঁৰ বিশেষ দায়িত্বৰ ভিতৰত আছিল। 

## প্ৰকাশ আৰু উপস্থিতি
ভাৰতৰ অৰ্থনৈতিক উত্থান, diaspora প্ৰব্ৰজন  আৰু বিশ্ব ৰাজনীতিৰ সৈতে জড়িত বিষয়সমূহৰ ওপৰত তেওঁ সঘনাই মন্তব্য প্ৰদান কৰি আহিছে। তেওঁৰ প্ৰবন্ধসমূহ বিভিন্ন প্ৰকাশনত প্ৰকাশ পাইছে –সেই বোৰ হ'ল গেটৱে হাউচ, নিউজৱিক,  rediff.com, আৰু প্ৰগতি। সম্প্ৰচাৰিত মাধ্যমত বিশেষ কৈ  BBC, CNN-IBN আদি টেলিভিছন চেনেলত বিভিন্ন আলোচনাত অংশগ্ৰহণ কৰিছে। তাৰ উপৰি, তেওঁ বহুতো ৰাজহুৱা অনুষ্ঠানত বক্তৃতা দিবলৈ আমন্ত্ৰিত হৈছিল, য’ত তেওঁ গ্ল’বেল সম্পৰ্ক, ভূ-ৰাজনৈতিক বিষয়, আৰু ভাৰতৰ কূটনৈতিক নীতি সম্পৰ্কত আলোকপাত কৰিছিল।

## ব্যক্তিগত জীৱন
নীলাম দেও প্ৰমোদ দেওৰ সৈতে বিবাহপাশত আৱদ্ধ হৈছিল। তেওঁ এজন ভাৰতীয় প্ৰশাসনিক সেৱাৰ (IAS) অধিকাৰী আছিল আৰু পূৰ্বে কেন্দ্ৰীয় বিদ্যুৎ নিয়ন্ত্ৰণ আয়োগ (Central Electricity Regulatory Commission)-ৰ অধ্যক্ষৰ পদত আছিল।

তেওঁলোকৰ নন্দিনী দেও নামৰ এগৰাকী কন্যা আছে, যি লেহাই বিশ্ববিদ্যালয় (Lehigh University), পেনসিলভেনিয়াত ৰাজনীতি বিজ্ঞানৰ সহ-প্ৰফেচৰ (Associate Professor) হিচাপে কৰ্মৰত।

তেওঁলোকৰ তিনিজন নাতি-নাতনি আছে। তেওঁলোক ক্ৰমে জ্ঞান, কবি আৰু আশা।

## তথ্য সূত্ৰ
কমলা দেৱী পটলে

**কমলা দেৱী পটলে** (, জন্ম ৫ মে' ১৯৬৬) এগৰাকী ভাৰতীয় ৰাজনীতিবিদ। তেওঁ ভাৰতীয় জনতা পাৰ্টিৰ প্ৰতিনিধি৷ ছত্তীশগড় ৰাজ্যৰ জাঞ্জগীৰ (লোকসভা সমষ্টি)ক প্ৰতিনিধিত্ব কৰি তেওঁ সংসদৰ সদস্য আছিল। ২০০৯ চনত ভাৰতীয় জাতীয় কংগ্ৰেছৰ ড° শিৱকুমাৰ দহৰিয়াক ৮৭,২১১ টা ভোটত পৰাস্ত কৰি তেওঁ ১৫ নং লোকসভালৈ নিৰ্বাচিত হয়৷ ২০১৪ চনত পুনৰ তেওঁ ১৬ নং লোকসভালৈ নিৰ্বাচিত হয়। তেওঁৰ পিতৃ বেদৰাম ক্ষেত্ৰীয় আৰু মাতৃ প্ৰক্ষামতী৷ ১৯৮২ চনত ইন্দ্ৰভূষণ পটলেৰ লগত তেওঁ বিবাহপাশত আবদ্ধ হয়৷ তেওঁলোকৰ দুগৰাকী পুত্ৰ আৰু দুগৰাকী কন্যা সন্তান আছে৷ তেওঁ কৃষিৰ লগতো জড়িত৷
## তথ্যউৎস
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
ভাৰতত চুলি কটাৰ ঘটনা

২০১৭ চনৰ জুন মাহৰ পৰা ভাৰতত **অস্পষ্ট বা অস্পষ্টভাৱে চুলি কটা** বা **ব্ৰেইডিং কৰাৰ** গোচৰ পোৱা গৈছে। প্ৰথমটো বহুলভাৱে নথিভুক্ত কাণ্ড ঘটিছিল ২০১৭ চনৰ ২৩ জুন তাৰিখে। এবিপি নিউজে প্ৰকাশ কৰা অনুসৰি ৰাজস্থানৰ বিকানেৰত এগৰাকী শুই থকা মহিলাৰ চুলি কাটিছিল এজনী ‘ডাইনী’য়ে। সমগ্ৰ ভাৰতবৰ্ষত বিশেষকৈ দিল্লী, বিহাৰ, হাৰিয়ানা, উত্তৰাখণ্ড, উত্তৰ প্ৰদেশ আৰু কাশ্মীৰত একেধৰণৰ কাণ্ডৰ নথিভুক্তকৰণ ক্ৰমাৎ বৃদ্ধি পাইছিল৷

## ৰাজস্থান
২০১৭ চনৰ ২৩ জুনত এ পি পি নিউজে প্ৰকাশ কৰা অনুসৰি ৰাজস্থানৰ বিকানেৰ ত এগৰাকী মহিলাই শুই থকা অৱস্থাত ‘ডাইনী’য়ে চুলি কাটি পেলাইছিল। তাৰ পিছত চুলি কটাৰ ঘটনা আৰু মহামাৰীৰ আশংকা বিশেষকৈ ৰাজস্থানত বাঢ়ি যায়। এনে ঘটনা কেৱল ৰাতিয়েই নহয় দিনতো সংঘটিত হৈছিল।

২৩ জুনত সংঘটিত হোৱা ঘটনাৰ তিনিদিন পূৰ্বে যোধপুৰৰ পিপাৰ চহৰতো একেধৰণৰ ঘটনা সংঘটিত হৈছিল, য'ত ৰাতিপুৱা সাৰ পাই এগৰাকী ছোৱালীয়ে চুলি কটা দেখিছিল। এই খবৰ প্ৰথম প্ৰকাশ হৈছিল দৈনিক ভাস্কৰত। হেৰাই যোৱা চুলিৰ বাহিৰেও ছোৱালীজনীৰ শৰীৰৰ আন অংশতো আঘাতৰ চিহ্ন দেখা গৈছিল।আৰক্ষীয়ে তদন্ত কৰি দেখিলে যে ছোৱালীজনীৰ চুলি ব্লেডেৰে কাটি পেলোৱা হৈছে। কিন্তু তেওঁলোকে দোষীক বিচাৰি নাপালে।

২০১৭ চনৰ ৬ জুলাইত *হিন্দুস্তান টাইমছে* প্ৰকাশ কৰা বাতৰি অনুসৰি ইজনে সিজনৰ বাবে অচিনাকি ৰাজস্থানৰ ১৩ আৰু ১৪ বছৰ বয়সৰ দুগৰাকী ছোৱালী চুলি কটাৰ কাণ্ডৰ বলি হৈছিল।

## উত্তৰ প্ৰদেশ
২০১৭ চনৰ আগষ্টৰ আৰম্ভণিতে আলিগড় আৰু মোৰাদাবাদৰ পৰা দুটা গোচৰ ৰুজু হৈছিল ৷ বুলন্দ চহৰত সংঘটিত হৈছিল চাৰিটা ঘটনা। কিন্তু পিছত উত্তৰ প্ৰদেশ আৰক্ষী আৰু দিল্লী আৰক্ষীয়ে স্পষ্ট কৰি দিয়ে যে এই ঘটনাবোৰ কেৱল উৰাবাতৰিহে। দ্য ইণ্ডিয়ান এক্সপ্ৰেছ নিউজ চেনেলৰ তথ্য অনুসৰি সমগ্ৰ উত্তৰ ভাৰতত প্ৰায় ত্ৰিশটা গোচৰ ৰুজু হৈছিল।

২ আগষ্ট তাৰিখে আগ্ৰাৰ গাঁওবাসীয়ে এগৰাকী ৬২ বছৰীয়া মহিলাক হত্যা কৰিছিল। ছোৱালীৰ চুলি  কাটিছে বুলি সন্দেহ কৰাৰ পিছত তেওঁক "ডাইনী" বুলি অভিযোগ উত্থাপন কৰিছিল। এন ডি টি ভি ইণ্ডিয়াই ২০১৭ চনৰ ৩ আগষ্টত সম্প্ৰচাৰ কৰিছিল এই খবৰ। ইউ পি আৰক্ষীয়ে মহানগৰৰ পৰা পলায়ন কৰা আৰু ভুক্তভোগীৰ চুবুৰীয়া দুজন সন্দেহযুক্ত লোকৰ বিৰুদ্ধে হত্যাৰ গোচৰ ৰুজু কৰিছিল।

## তথ্যসূত্ৰ

শ্ৰেণী:অন্ধবিশ্বাস
থৌনাওজাম ষ্ট্ৰেলা লুৱাং

**থৌনাওজাম ষ্ট্ৰেলা লুৱাং**  () হ'ল এগৰাকী ভাৰতীয় টেলিভিছন এংকৰ, সামাজিক কৰ্মী, মডেল আৰু সৌন্দৰ্য্য প্ৰতিযোগিতাৰ খিতাপধাৰী; তেওঁ ফেমিনা মিছ ইণ্ডিয়া ২০২৩-ত দ্বিতীয় ৰানাৰ আপৰ মুকুট পিন্ধিছিল। ২০২৩ চনত ফেমিনা মিছ ইণ্ডিয়া মণিপুৰ জয় কৰাৰ পাছত তেওঁ ফেমিনা মিছ ইণ্ডিয়া ২০২৩-ত নিজৰ ৰাজ্য মণিপুৰক প্ৰতিনিধিত্ব কৰিছিল। তেওঁ ২০১৭ চনত অনুষ্ঠিত মিছ মণিপুৰ প্ৰতিযোগিতাত বিজয়ী হৈছিল। তেওঁ মিছ ডিভা নৰ্থইষ্ট ২০১৬-১৭-ৰ শীৰ্ষ পাঁচজন চূড়ান্ত প্ৰতিযোগীৰ ভিতৰৰ এগৰাকী আছিল। ২০১৮ চনৰ শৈক্ষিক চলচ্চিত্ৰ হু ছেড বয়ছ কেনট ৱেৰ মেকআপ-ত অভিনয় কৰিছিল। এইখন  প্ৰিয়কান্ত লাইশ্ৰমৰ দ্বাৰা পৰিচালিত লিংগ-নিৰপেক্ষ ফেশ্বন আৰু পুৰুষৰ মেক-আপৰ বিষয়ক প্ৰথমখন ভাৰতীয় চলচ্চিত্ৰ।

সৌন্দৰ্য্য প্ৰতিযোগিতাত অংশগ্ৰহণ কৰাৰ বাহিৰেও তেওঁ লিংগ সমতা আৰু মানসিক স্বাস্থ্যৰ বিষয়সমূহৰ লগতে "শিশুৰ অনুকূল" শিক্ষাৰ দৰে বিষয়ত সামাজিক সক্ৰিয়তাৰ বাবে কাম কৰে।

## পটভূমি
থৌনাওজাম ষ্ট্ৰেলা লুৱাঙৰ জন্ম ২০০১ চনৰ ৫ জুনত থোনাওজাম ৰতন লুৱাং আৰু আশালতা চিংছুবামৰ ঘৰত আৰু তেওঁ থৌনাওজাম পৰিয়ালৰ লুৱাং জাতিৰ অন্তৰ্গত। আঠজন ভাই-ভনীৰ ভিতৰত তেওঁ ষষ্ঠ সন্তান।  তেওঁ মণিপুৰৰ ইম্ফল উৰিপোক চহৰৰ উৰিপক বাচস্পতি লেইকাইৰ স্থানীয় বাসিন্দা। ষ্ট্ৰেলাই আন্তঃৰাষ্ট্ৰীয় ব্যৱসায় বিষয়ত অধ্যয়ন কৰিছিল আৰু দৃঢ় ইচ্ছাৰে ভৱিষ্যতৰ কেৰিয়াৰ গঢ়ি তুলিবলৈ দিন-ৰাতিয়ে কাম কৰিছিল। তেওঁ সংগীত ভাল পায়, গিটাৰ, কালিম্বা আৰু উকুলেলে বজায়।

থৌনাওজামৰ অতীতত মৃগীৰোগ আৰু উদ্বেগৰ আক্ৰমণ হৈছিল, আৰু কম বয়সতে তেওঁক হতাশাত আক্ৰান্ত বুলি ধৰা পৰিছিল। ১০ বছৰ বয়সত তেওঁ লিখাৰ কলা বিচাৰি পালে। তেওঁ মানসিক স্বাস্থ্যৰ সমস্যাৰ বিষয়ে সামাজিক সজাগতা সৃষ্টিৰ বাবে সামাজিক সক্ৰিয়তা লৈছিল। 

## মিছ মণিপুৰ ২০১৭
২০১৭ চনত, থৌনাওজামে ২০১৭ চনৰ ১৬ ডিচেম্বৰত ইম্ফল ভীগ্যাচন্দ্ৰ অপেন এয়াৰ থিয়েটাৰত মিছ মণিপুৰ ২০১৭-ত প্ৰৱেশ কৰিছিল আৰু বিজয়ী হৈছিল। অনুষ্ঠানৰ সময়ত তেওঁ জীৱ-জন্তু আৰু বৃদ্ধসকলৰ সুৰক্ষাৰ বাবে কাম কৰাৰ ইচ্ছা প্ৰকাশ কৰিছিল।

## মিছ ডিভা উত্তৰ-পূবত
মিছ ডিভা নৰ্থইষ্ট ২০১৬-১৭-ত, থৌনাওজাম শীৰ্ষ পাঁচজন চূড়ান্ত প্ৰতিযোগীৰ ভিতৰত এগৰাকী আছিল, আৰু "মিছ ৰেম্পৱাক" খিতাপ জয় কৰিছিল।

## চলচ্চিত্ৰগ্ৰাফী

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
জয়ন্তী পাটনায়ক

**জয়ন্তী পাটনায়ক** (, ৭ এপ্ৰিল ১৯৩২ – ২৮ ছেপ্টেম্বৰ ২০২২) এগৰাকী ভাৰতীয় ৰাজনীতিবিদ আৰু সমাজকৰ্মী আছিল। তেওঁ ৰাষ্ট্ৰীয় মহিলা আয়োগৰ প্ৰথমগৰাকী অধ্যক্ষ আছিল। ১৯৯২ চনৰ ৩ ফেব্ৰুৱাৰীৰ পৰা ১৯৯৫ চনৰ ৩০ জানুৱাৰীলৈকে তেওঁৰ কাৰ্যকাল আছিল। তেওঁ ভাৰতীয় জাতীয় কংগ্ৰেছৰ প্ৰতিনিধি৷ 
## প্ৰাথমিক জীৱন আৰু শিক্ষা
১৯৩২ চনত উৰিষ্যাৰ গঞ্জাম জিলাৰ আস্কাত জয়ন্তী পাটনায়কে জন্মগ্ৰহণ কৰিছিল। তেওঁৰ পিতৃ নিৰঞ্জন পাটনায়ক। আস্কাৰ হৰিহৰ হাইস্কুলত তেওঁ শিক্ষা গ্ৰহণ কৰিছিল। কটকৰ উটকাল বিশ্ববিদ্যালয়ৰ অন্তৰ্গত শৈলাবালা মহিলা মহাবিদ্যালয়ৰ পৰা জয়ন্তী পাটনায়কে সমাজ কৰ্মত স্নাতকোত্তৰ (এম.এ.) অধ্যয়ন কৰিছে। তেওঁ মুম্বাইৰ টাটা ইনষ্টিটিউট অৱ ছ'চিয়েল চাইন্সেছত উচ্চতৰ অধ্যয়ন সম্পন্ন কৰে।

১৯৫৩ চনত ৰাজনীতিবিদ জানকী বল্লভ পাটনায়কৰ সৈতে তেওঁ বিবাহপাশত আবদ্ধ হয়, যি পিছলৈ ওড়িশাৰ মুখ্যমন্ত্ৰী হয়৷ দম্পতীটোৰ এজন পুত্ৰ আৰু দুগৰাকী কন্যা সন্তান জন্ম হয়।
## তথ্যউৎস
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
ভাৰতী পাৱাৰ

**ভাৰতী প্ৰবীণ পাৱাৰ** () এগৰাকী ভাৰতীয় ৰাজনীতিবিদ। ২০২১ চনৰ ৭ জুলাইৰ পৰা ২০২৪ চনৰ ১১ জুনলৈ তেওঁ ভাৰতৰ স্বাস্থ্য আৰু পৰিয়াল কল্যাণ বিভাগৰ ৰাজ্যিক মন্ত্ৰী হিচাপে কৰ্মনিৰ্বাহ কৰিছে৷ পুনৰ ২০২৩ চনৰ ৭ ডিচেম্বৰৰ পৰা ২০২৪ চনৰ ১১ জুনলৈ জনজাতি পৰিক্ৰমা ৰাজ্যিক মন্ত্ৰী হিচাপে কাৰ্যনিৰ্বাহ কৰিছিল৷ তেওঁ ভাৰতীয় জনতা পাৰ্টিৰ সদস্য৷

২০১৯ চনত তেওঁ লোকমত মিডিয়া গোষ্ঠীৰ পৰা *শ্ৰেষ্ঠ মহিলা সংসদ সদস্য*ৰ সন্মান লাভ কৰিছে৷

## প্ৰাথমিক জীৱন
১৯৭৮ চনৰ ১৩ ছেপ্টেম্বৰত মহাৰাষ্ট্ৰৰ নাশিকৰ আদিবাসী অঞ্চলৰ নাৰুল-কালৱানত ভাৰতী পাৱাৰৰ জন্ম হৈছিল ।প্ৰবীণ পাৱাৰৰ সৈতে তেওঁৰ বিবাহ সম্পন্ন হয়।

তেওঁ প্ৰাক্তন মন্ত্ৰী অৰ্জুন তুলশীৰাম পাৱাৰৰ বোৱাৰী।

## শিক্ষা
পাৱাৰে ২০০২ চনত এন.ডি.এম.ভি.পি.ৰ মেডিকেল কলেজ, নাচিকৰ পৰা এম বি বি এছ লাভ কৰে।

## ৰাজনৈতিক জীৱন
ভাৰতী পাৱাৰে জিলা পৰিষদৰ সদস্য হিচাপে নিজৰ ৰাজনৈতিক জীৱন আৰম্ভ কৰে। ২০১৪ চনত জাতীয়তাবাদী কংগ্ৰেছ দলৰ প্ৰাৰ্থী হিচাপে তেওঁ লোকসভা নিৰ্বাচনত প্ৰতিদ্বন্দ্বিতা কৰিছিল আৰু ভাৰতীয় জনতা পাৰ্টিৰ প্ৰাৰ্থীৰ হাতত পৰাস্ত হৈছিল। ২০১৯ চনত পুনৰ প্ৰাৰ্থীত্বৰ বাবে অনুৰোধ জনাইছিল যদিও জাতীয়তাবাদী কংগ্ৰেছ দলে তেওঁৰ অনুৰোধ নাকচ কৰে। ২০১৯ চনত তেওঁ বিজেপিত যোগদান কৰে। ভাৰতীয় জনতা পাৰ্টিত যোগদান কৰাৰ পিছত তেওঁ নিৰ্বাচনত জয়ী হয়।

তেওঁৰ শহুৰেক একে অঞ্চলৰ পৰা ৮ বাৰৰ বিধায়ক আছিল আৰু মহাৰাষ্ট্ৰ চৰকাৰৰ প্ৰথম দেশমুখ মন্ত্ৰালয়ত জনজাতীয় কল্যাণৰ ৰাজ্যিক মন্ত্ৰী হিচাপে কাৰ্যনিৰ্বাহ কৰিছিল।
## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:ভাৰত চৰকাৰৰ মন্ত্ৰী
অনুমতি (দেৱী)

**অনুমতি** (সংস্কৃত: अनुमति) হিন্দু ধৰ্মৰ এগৰাকী দেৱী৷ অনুমতি চন্দ্ৰক প্ৰতিনিধিত্ব কৰা দেৱী আৰু আধ্যাত্মিকতাৰ দেৱী বুলি গণ্য কৰা হয়। অনুমতিৰ বাহন হৈছে কৃষ মৃগম বা কৃষ্ণ জিংকা অৰ্থাৎ কৃষ্ণসাৰ মৃগ (ব্লেকবাক)।

অনুমতি হিন্দী ভাষাৰ এটা শব্দ যাৰ অৰ্থ হৈছে "অনুমতি" বা "অনুমতি প্ৰদান কৰা"। অনুমতি প্ৰকৃতি মাতৃৰ যিকোনো আনুষ্ঠানিক কাৰ্যকলাপৰ অনুমতি প্ৰদানকাৰী দেৱী। পৃথিৱীত বাস কৰা মানুহকে ধৰি প্ৰকৃতি অৰ্থাৎ বিশ্বব্ৰহ্মাণ্ডৰ প্ৰতিটো জীৱৰ মাজত সোমাই থকা এটা মৌলিক অনুশাসন হিচাপে "কাৰ্যকলাপ আৰু পৰিঘটনাৰ অনুমতি প্ৰদান"ৰ জৰিয়তে দেৱীয়ে অনুষ্ঠানটো শান্তিপূৰ্ণ, শিশুসুলভ আৰু শান্ত ভাবে সম্পন্ন হোৱাত সহায় কৰে।

অনুমতিক শক্তিৰ ব্যক্তিত্ব বা অৱতাৰ হিচাপেও দেখা যায়।

ভাগৱত পুৰাণৰ মতে ধাতা অদিতি আৰু কাশ্যপৰ সপ্তম পুত্ৰ৷ এই ধাতাৰ চাৰিগৰাকী পত্নী আছিল, যাৰ নাম আছিল ক্ৰমে কুহু, সিনীবালী, ৰাকা আৰু অনুমতি। ধাতা আৰু অনুমতিৰ পুত্ৰ আছিল পূৰ্ণমাস৷
## তথ্য সংগ্ৰহ

শ্ৰেণী:হিন্দু দেৱী
নেহা কাপুৰ

**নেহা কাপুৰ** (; জন্ম: ৩১ মাৰ্চ ১৯৮৩) এগৰাকী ভাৰতীয় মডেল আৰু সৌন্দৰ্য্য প্ৰতিযোগিতাৰ খিতাপধাৰী যিয়ে ফেমিনা মিছ ইণ্ডিয়া ২০০৬ বিজয়ী আৰু মিছ ইউনিভাৰ্ছ ২০০৬ প্ৰতিযোগিতাত ভাৰতক প্ৰতিনিধিত্ব কৰিছিল। বিগ বেং থিয়ৰীৰ তাৰকা কুনাল নায়াৰৰ সৈতে তেওঁ বিবাহপাশত আৱদ্ধ হয়।

## প্ৰাৰম্ভিক জীৱন
কাপুৰৰ জন্ম হৈছিল ১৯৮৩ চনৰ ৩১ মাৰ্চত ভাৰতৰ নতুন দিল্লীৰ এটা পাঞ্জাৱী হিন্দু পৰিয়ালত। তেওঁ অতি কম বয়সতে শাস্ত্ৰীয় নৃত্য শিকিছিল। তেওঁ ভাৰতনাট্যম চাৰি বছৰ আৰু কত্থকৰ আঠ বছৰৰ প্ৰশিক্ষণ লৈছিল। কাপুৰে পাৰ্ল একাডেমী পৰা ফেশ্বন ডিজাইনত ডিগ্ৰী লাভ কৰিছে। তেখেতৰ ভগ্নী নিনা কাপুৰ এগৰাকী সংবাদ প্ৰচাৰক আছিল।

## কেৰিয়াৰ
২০০৬ চনৰ ফেমিনা মিছ ইণ্ডিয়া ইউনিভাৰ্ছৰ মুকুট লাভ কৰাৰ উপৰিও কাপুৰে এই প্ৰতিযোগিতাত ফেমিনা মিছ ফ্ৰেছ ফেচ আৰু ফেমিনা মিছ ফটোজেনিক বঁটাও লাভ কৰে।

কাপুৰে ২৩ জুলাইত লছ এঞ্জেলছত অনুষ্ঠিত মিছ ইউনিভাৰ্ছ ২০০৬ প্ৰতিযোগিতাত ভাৰতক প্ৰতিনিধিত্ব কৰিছিল। তেওঁ ছেমিফাইনেলত শীৰ্ষ ২০ গৰাকীৰ ভিতৰত স্থান লাভ কৰিছিল।

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
অলৌকিক চাপাতি

**অলৌকিক চাপাতি** বা **চাপাতি যীচু** হৈছে এটা চাপাটি, বা সমতল ৰুটি, যাৰ ব্যাসৰ প্ৰায় আঠ চেণ্টিমিটাৰ আৰু বিশ্বাসীসকলে দাবী কৰা মতে, ই খ্ৰীষ্টৰ প্ৰতিমূৰ্তি অলৌকিকভাৱে ইয়াৰ ওপৰত জ্বলাই দিয়া।https://en.m.wikipedia.org/wiki/Miracle_Chapati#/media/File%3AChapati_jesus.jpg ২০০২ চনৰ ছেপ্টেম্বৰৰ আৰম্ভণিতে ভাৰতৰ বাংগালুৰুৰ শীলা এণ্টনীয়ে বাংগালুৰুত স্থান লাভ কৰা এই চাপাতিখন বনাইছিল আৰু হাজাৰ হাজাৰ বিশ্বাসী আৰু কৌতুহলী দৰ্শকে ইয়াক দৰ্শন কৰিছিল।

## মূল

মিৰাকেল চাপাতিৰ সৃষ্টি কৰিছিল শ্বিলা এণ্টনিয়ে,  যি এগৰাকী ভক্তিময় কেথলিক। তেওঁ দৈনিক ডজন ডজন চাপাতি বনাইছিল। ২০০২ চনৰ ছেপ্টেম্বৰ মাহৰ এদিন তাই নিজৰ সন্তানক খাবলৈ দিছিল। তাইৰ ছোৱালীয়ে এটা খাবলৈ অস্বীকাৰ কৰিলে, এটা জ্বলি যোৱা বুলি মন্তব্য কৰিলে। এন্থনীয়ে ইয়াক পেলাই দিয়াৰ উপক্ৰম হৈছিল কিন্তু পৰিদৰ্শনত লক্ষ্য কৰিলে যে জ্বলা চিনটো খ্ৰীষ্টৰ সৈতে মিল আছে, যিটো মতামত তেওঁৰ ছোৱালী আৰু বহু ওচৰ-চুবুৰীয়াই নিশ্চিত কৰিছিল। তাই সেইটো তাইৰ পেৰিছৰ পুৰোহিত জৰ্জ জেকবৰ হাতত তুলি দিলে আৰু তেওঁ মান্তি হ’ল আৰু তৎক্ষণাত ইয়াক অলৌকিক বুলি উচ্চাৰণ কৰিলে। তাৰ পিছত ইয়াক প্ৰদৰ্শনীৰ বাবে কাঁচৰ কেচ এটাত ভৰাই থোৱা হৈছিল।

## প্ৰচাৰ

পিছৰ কেইদিনমানৰ ভিতৰত মহীশূৰ আৰু চেন্নাইৰ পৰা যাত্ৰা কৰা প্ৰায় ২০ হাজাৰ খ্ৰীষ্টানে এই ৰুটিৰ টুকুৰাটোক শ্ৰদ্ধাঞ্জলি আৰু প্ৰাৰ্থনা জনাবলৈ ৰিট্ৰিট চেণ্টাৰৰ কেন্দ্ৰীয় মন্দিৰলৈ গৈছিল, য’ত চাপাটি প্ৰদৰ্শিত হৈছিল। খ্ৰীষ্টানসকলৰ উপৰিও কেইবাজনো হিন্দু আৰু মুছলমান লোকেও এই চাপতি চাবলৈ কেন্দ্ৰলৈ গৈছিল। চাপতিৰ তথ্য ভাৰতীয় ৰাষ্ট্ৰীয় টেলিভিছনত সম্প্ৰচাৰিত হৈছিল আৰু ইয়াৰ বাতৰি দিছিল দ্য টাইমছ অৱ ইণ্ডিয়া, দ্য টাইমছ আৰু ব্ৰিটিছ ব্ৰডকাষ্টিং কৰ্পৰেশ্যনে।

## বিশ্বাসী আৰু সন্দেহবাদী

প্ৰথম অৱস্থাত সন্দেহবাদী এজন ভাৰতীয় সাংবাদিকে ৰুটিখন ব্যক্তিগতভাৱে প্ৰত্যক্ষ কৰাৰ ক্ষেত্ৰত তেওঁৰ "ভিন্ন অনুভূতি" হোৱা বুলি দাবী কৰিছিল।

তদুপৰি, যিহেতু যীচুৰ কোনো সমসাময়িক বৰ্ণনা বা উপমা জনা নাযায়, সেয়েহে যীচু কেনেকুৱা দেখা যায় সেয়া জনাটো অসম্ভৱ।

## লগতে চাওক

প্ৰাকৃতিক পৰিঘটনাত ধৰ্মীয় চিত্ৰকল্পৰ ধাৰণা
ধৰ্মীয় পেৰেইডলিয়া
ভাৰতৰ অন্ধবিশ্বাস

## বাহ্যিক সংযোগ
* ''BBC World'' news article from 2002 reporting on the chapati with a decent picture of it. Accessed on Sept. 4 2006
* Towards the end of this page is an article borrowing from a 2002 ''Times of India'' feature on the chapati. Accessed on Sept. 4 2006 

## তথ্যসূত্ৰ

শ্ৰেণী:অন্ধবিশ্বাস
ঔৰত (১৯৫৩ চলচ্চিত্ৰ)

**ঔৰত** (; অনু: *মহিলা*) ১৯৫৩ চনৰ প্ৰেম নাথ, বীনা ৰায় আৰু পূৰ্ণিমা অভিনীত এখন হিন্দী ছবি। ঔৰতৰ প্ৰযোজক আৰু বিতৰক বৰ্মা ফিল্মছ। বাৰ্মা ফিল্মছৰ অন্যতম প্ৰতিষ্ঠাপক মুঞ্চিৰাম বাৰ্মাই ছবিখনৰ প্ৰযোজক হিচাপে আত্মপ্ৰকাশ কৰে। ইয়াৰ পূৰ্বে মুঞ্চিৰাম বাৰ্মাই কিদাৰ শৰ্মাৰ সৈতে শৰ্মাই প্ৰতিষ্ঠা কৰা কোম্পানী অৰিয়েণ্টেল পিকচাৰ্ছৰ বাবে তিনিখন ছবি— “সুহাগ ৰাত”, “থেছ” আৰু “নেকি ঔৰ বদী”ৰ সহযোগী প্ৰযোজনা কৰিছিল। বাৰ্মা ফিল্মছৰ আন এজন প্ৰতিষ্ঠাপক ভগৱান দাস বাৰ্মাই ঔৰতৰ পৰিচালক হিচাপে আত্মপ্ৰকাশ কৰে।

চেমচন আৰু ডেলিলাৰ পৌৰাণিক কাহিনী ঔৰতৰ উদ্ভাৱনীমূলক অভিযোজনৰ ভেটি হিচাপে কাম কৰিছিল। চেমচন আৰু ডেলিলাৰ অন্যান্য ছবিৰ পুনৰকথনৰ পৰা ঔৰতক পৃথক কৰি তোলা কথাটো হ'ল, ইয়াত গীতৰ অন্তৰ্ভুক্তি, যিটো মূলসুঁতিৰ ভাৰতীয় চলচ্চিত্ৰৰ বক্স অফিচৰ সফলতাৰ বাবে এক গুৰুত্বপূৰ্ণ উপাদান। ঔৰতৰ চাউণ্ডট্ৰেক ৰচনা কৰিছিল কিংবদন্তি যুটি শংকৰ জয়কিষাণে। তেওঁলোক জড়িত হোৱাটো বিষয়টোৱে ঔৰতত এক উল্লেখযোগ্য চলচ্চিত্ৰ মূল্য সংযোগ কৰিছে, কিয়নো শংকৰ-জয়কিষাণক হিন্দী চলচ্চিত্ৰ ইতিহাসৰ অন্যতম শ্ৰেষ্ঠ সংগীত পৰিচালক হিচাপে বহুলভাৱে গণ্য কৰা হয়। বাইবেলৰ এটা সুপৰিচিত কাহিনীৰ সৈতে শংকৰ-জয়কিষাণৰ সংগীত প্ৰতিভাৰ সংযুক্তিয়ে ভাৰতীয় চলচ্চিত্ৰ সংগীতৰ চহকী পৰম্পৰাৰ সৈতে সাংস্কৃতিক কাহিনী কোৱাৰ মিশ্ৰণ ঘটোৱা এক অনন্য চিনেমাৰ অভিজ্ঞতাৰ সৃষ্টি কৰিছে।
## প্ৰসংগ

## বাহ্যিক সংযোগ
* 
শ্ৰেণী:হিন্দী চলচ্চিত্ৰ
শ্ৰেণী:১৯৫৩ বৰ্ষৰ চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
বিৰাজ বহু

**বিৰাজ বহু**' () ১৯৫৪ চনত মুক্তি পোৱা আৰু শৰৎচন্দ্ৰ চট্টোপাধ্যায়ৰ বাংলা উপন্যাসৰ আধাৰত নিৰ্মিত এখন হিন্দী ছবি। ছবিৰ পৰিচালক বিমল ৰায় আৰু প্ৰযোজক হিতেন চৌধুৰী। কামিনী কৌশল, অভি ভট্টাচাৰ্য আৰু প্ৰাণ অভিনীত ছবিখনৰ সংগীত ৰচনা সলিল চৌধুৰীৰ। এই ছবিখনে শ্ৰেষ্ঠ পূৰ্ণদৈৰ্ঘ্য ছবিৰ অল ইণ্ডিয়া চাৰ্টিফিকেট অৱ মেৰিট লাভ কৰে।

সেই সময়ৰ সৰ্বাধিক পাৰিশ্ৰমিক পোৱা অভিনেত্ৰী মধুবালা ছবিখনত মুখ্য চৰিত্ৰত অভিনয় কৰিবলৈ আগ্ৰহী আছিল। এই উদ্দেশ্যে লৈ তেওঁ কেইবাবাৰো বিমল ৰায়ৰ অফিচলৈ গৈছিল। অৱশ্যে ছবিখন কৰাৰ বাবে তেওঁ বেছি পাৰিশ্ৰমিক বিচাৰিব বুলি ভাবি মধুবালাৰ সলনি কামিনী কৌশলক কাষ্টিং কৰা হয়। এই কথা জানিব পাৰি মধুবালাই কৈছিল যে বিৰাজ বহুত তেওঁ এটকাও নোলোৱাকৈ অভিনয় কৰিলেহেঁতেন।
## সন্মান
* ১৯৫৪: ২য় ৰাষ্ট্ৰীয় চলচ্চিত্ৰ বঁটা- শ্ৰেষ্ঠ পূৰ্ণদৈৰ্ঘ্য চলচ্চিত্ৰৰ অল ইণ্ডিয়া চাৰ্টিফিকেট অফ মেৰিট
* ১৯৫৫: শ্ৰেষ্ঠ পৰিচালকৰ ফিল্মফেয়াৰ বঁটা- বিমল ৰায়
* ১৯৫৫: শ্ৰেষ্ঠ অভিনেত্ৰীৰ ফিল্মফেয়াৰ বঁটা- কামিনী কৌশল
* ১৯৫৫: Palme d'Or – কেনচ চলচ্চিত্ৰ মহোৎসৱ (মনোনীত)

## প্ৰসংগ

## বাহ্যিক সংযোগ
* Biraj Bahu Upperstall
* 

শ্ৰেণী:হিন্দী চলচ্চিত্ৰ
শ্ৰেণী:১৯৫৪ বৰ্ষৰ চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:ফিল্মফেয়াৰ বঁটা বিজয়ী
ভাবী (১৯৫৭ চলচ্চিত্ৰ)

**ভাবী**' () ১৯৫৭ চনৰ কৃষ্ণন–পাঞ্জুৱে এভিএম প্ৰডাকচনৰ বাবে পৰিচালনা কৰা এখন হিন্দী ভাষাৰ ছবি। ইয়াত বলৰাজ সাহনী, পাণ্ডাৰী বাই আৰু নন্দাই গুৰুত্বপূৰ্ণ চৰিত্ৰত অভিনয় কৰিছে।

এই ছবিখনে বছৰৰ অষ্টম সৰ্বাধিক উপাৰ্জন কৰা বলীউডী ছবি হিচাপে পৰিগণিত হয়। এই ছবিখন ১৯৫৪ চনৰ বাংলা ছবি “ভাঙাগঢ়া”ৰ পুনৰ্নিৰ্মাণ আছিল, যিখন প্ৰভাৱতী দেৱী সৰস্বতীৰ “বিজিতা” নামৰ উপন্যাসৰ আধাৰত নিৰ্মিত। ইয়াৰ পূৰ্বে বাংলা ছবিখন তামিল ভাষাত “কুলদেৱম” নামেৰে  আৰু পিছলৈ কানাড়া ভাষাত “জেনু গুডু” হিচাপে পুনৰ নিৰ্মাণ কৰা হৈছিল। বাংলা ভাষাৰ বাহিৰে সকলো সংস্কৰণতে পাণ্ডাৰী বায়ে পুনৰ অভিনয় কৰিছিল।
## মনোনয়ন

|-
| ১৯৫৪
| *[[নন্দা (অভিনেত্ৰী)|নন্দা]]*
| শ্ৰেষ্ঠ সহযোগী অভিনেত্ৰীৰ মনোনয়ন
| 
|}

## প্ৰসংগ

## বাহ্যিক সংযোগ
* 
* Songs of ''Bhabhi''
* Bhabhi, a Synopsis

শ্ৰেণী:হিন্দী চলচ্চিত্ৰ
শ্ৰেণী:১৯৫৭ বৰ্ষৰ চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
হাছলীন কৌৰ

**হাছলীন কৌৰ** () এগৰাকী ভাৰতীয় অভিনেত্ৰী, মডেল আৰু সৌন্দৰ্য্য প্ৰতিযোগিতাৰ খিতাপধাৰী। তেওঁ পেণ্টালুনছ ফেমিনা মিছ ইণ্ডিয়াত প্ৰথম ৰানাৰ্ছ আপ হোৱাৰ লগতে ২০১১ চনৰ ৩ ডিচেম্বৰত মিছ আৰ্থ ২০১১ সৌন্দৰ্য্য প্ৰতিযোগিতাত ভাৰতক প্ৰতিনিধিত্ব কৰিছিল। ২০১৪ চনৰ কাৰ্লে প্যাৰ কাৰ্লে চিনেমাত বলীউডত অভিষেক ঘটোৱাৰ পূৰ্বে কেইবাটাও বিজ্ঞাপনত অভিনয় কৰিছিল। 

## প্ৰাৰম্ভিক জীৱন আৰু শিক্ষা
হাছলীন দিল্লী ডাঙৰ-দীঘল হৈছিল। তেওঁ জিছুছ এণ্ড মেৰী কলেজৰ পৰা ইংৰাজীত স্নাতক ডিগ্ৰী লাভ কৰে, আৰু পিছলৈ নতুন দিল্লীৰ ইণ্ডিয়ান ইনষ্টিটিউট অৱ মাছ কমিউনিকেচনৰ পৰা ডিপ্লমা লাভ কৰে।

## মডেলিং
হাছলীন কৌৰে কেইবাটাও বিজ্ঞাপনৰ বাবে মডেলিং কৰিছে। ইয়াৰ উপৰিও তেওঁ এলিট মডেল হিচাপে কাম কৰিছিল আৰু ২০১১ চনত এলিট ফেশ্বন কেলেণ্ডাৰত অভিনয় কৰিছিল।

### ফেমিনা মিছ ইণ্ডিয়া
২০১১ চনৰ পেণ্টালুনছ ফেমিনা মিছ ইণ্ডিয়া প্ৰতিযোগিতাত অংশগ্ৰহণ কৰি ফেমিনা মিছ ইণ্ডিয়া আৰ্থ ২০১১ত কনষ্ঠা ধনকাৰক ফেমিনা মিছ ইণ্ডিয়া ৱৰ্ল্ডৰ মুকুট পিন্ধিবলৈ সক্ষম হয়। ইভেণ্টৰ শেষত ফেমিনা মিছ ইণ্ডিয়া আৰ্থ ২০১০ আৰু বৰ্তমানৰ মিছ আৰ্থ ২০১০ নিকোল ফাৰিয়াই তেওঁক মুকুট পিন্ধাইছিল। 

### মিছ আৰ্থ ২০১১
তেওঁ ৩ ডিচেম্বৰত ফিলিপাইনছৰ মেনিলাত অনুষ্ঠিত হোৱা মিছ আৰ্থ ২০১১ প্ৰতিযোগিতাত অংশগ্ৰহণ কৰিছিল যদিও স্থান লাভ কৰা নাছিল। 

## কেৰিয়াৰ
হাছলীন এগৰাকী ফেশ্বন মডেল। 

### চলচ্চিত্ৰগ্ৰাফী

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
ৰমা পায়লট

**ৰমা পায়লট** ( ; জন্ম: ১২ ফেব্ৰুৱাৰী ১৯৪৮) ৰাজস্থান ৰাজ্যৰ এগৰাকী ভাৰতীয় জাতীয় কংগ্ৰেছৰ ৰাজনীতিবিদ। তেওঁ দৌছাক প্ৰতিনিধিত্ব কৰি ত্ৰয়োদশ লোকসভাত অংশগ্ৰহণ কৰিছিল। ৰাজস্থান বিধানসভাতো তেওঁ হিন্দোলীক প্ৰতিনিধিত্ব কৰি আহিছে।
## প্ৰাথমিক জীৱন
১৯৪৮ চনৰ ১২ ফেব্ৰুৱাৰীত উত্তৰ প্ৰদেশৰ গাজিয়াবাদৰ শকালপুৰাত চৌধুৰী নৈন সিং আৰু তেওঁৰ পত্নী হৰচণ্ডী দেৱীৰ ঘৰত ৰাম পায়লটৰ জন্ম হয়।  নতুন দিল্লীৰ শ্যাম লাল কলেজৰ পৰা তেওঁ এম এ ডিগ্ৰী লাভ কৰে য'ত তেওঁ ছাত্ৰ সংঘৰ সাধাৰণ সম্পাদক হিচাপে কাৰ্যনিৰ্বাহ কৰে আৰু মীৰাট বিশ্ববিদ্যালয়ৰ পৰা এলএলবি অৰ্জন কৰে।
## কৰ্মজীৱন
ৰমা পাইলট যুৱ কংগ্ৰেছৰ সদস্য আছিল আৰু প্ৰধানমন্ত্ৰী ইন্দিৰা গান্ধীয়ে তেওঁক সৰ্বভাৰতীয় কংগ্ৰেছ কমিটিৰ কাৰ্যবাহী সদস্য হিচাপে মনোনীত কৰিছিল।

১৯৯৮ চনৰ ৰাজস্থান বিধানসভা নিৰ্বাচনত হিন্দোলীৰ পৰা ভাৰতীয় জনতা পাৰ্টিৰ পোখৰ লাল ছাইনীৰ বিৰুদ্ধে তেওঁ ১৫,৫৩০ ব্যৱধানত জয়ী হৈছিল। তেওঁৰ স্বামী ৰাজেশ পাইলট লোকসভাৰ সদস্য আছিল। ২০০০ চনত গাড়ী দুৰ্ঘটনাত মৃত্যু হোৱাৰ পিছত উপ-নিৰ্বাচনৰ প্ৰয়োজন হয় আৰু কংগ্ৰেছে ৰমাকে প্ৰাৰ্থী হিচাপে প্ৰক্ষেপ কৰে। মুঠ ৬,৬৯,৯৮৪টা বৈধ ভোটৰ ভিতৰত পায়লটে ৩,৪৯,৪৩৯টা (৫২.১৬%) লাভ কৰে। বিজেপিৰ প্ৰাৰ্থী আৰ কে শৰ্মাই ২,৮৪,১৭৫ (৪২.৪১%) লাভ কৰি দ্বিতীয় স্থান লাভ কৰে।  সাংসদ হিচাপে তেওঁ গ্ৰাম্য উন্নয়ন মন্ত্ৰালয়ৰ কৃষি আৰু পৰামৰ্শদাতা সমিতি সমিতিত কাৰ্যনিৰ্বাহ কৰিছিল।

ঝলৰাপাটনৰ হৈ বসুন্ধৰা ৰাজেৰ বিৰুদ্ধে প্ৰতিদ্বন্দ্বিতা কৰিছিল যদিও পৰাস্ত হৈছিল। ২০০৩ চনৰ ৰাজস্থান বিধানসভা নিৰ্বাচনৰ সময়ত তেওঁ ৪৫,৩৮৫ টা (৩৬.৯২%) ভোট লাভ কৰাৰ বিপৰীতে ৰাজেয়ে ৭২,৭৬০ টা (৫৯.২০%) ভোট লাভ কৰে। কাৰ্যকাল সম্পূৰ্ণ হোৱাৰ পিছত আইএনচিয়ে তেওঁৰ পুত্ৰ শচীন পায়লটক চতুৰ্দশ লোকসভাৰ বাবে প্ৰক্ষেপ কৰে।

## ব্যক্তিগত জীৱন
১৯৭৪ চনৰ ১২ মাৰ্চত ৰামে ৰাজেশ পাইলটৰ সৈতে বিবাহপাশত আবদ্ধ হয় আৰু তেওঁৰ এজন পুত্ৰ আৰু এগৰাকী কন্যা সন্তান জন্ম হয়। ২০০০ চনৰ ১১ জুনত ভাণ্ডানাত ৰাজেশৰ গাড়ী দুৰ্ঘটনা হৈছিল। ততাতৈয়াকৈ তেওঁক ওচৰৰ ছাৱাই মান সিং হাস্পতাললৈ লৈ যোৱা হয় আৰু তাত তেওঁ আঘাতপ্ৰাপ্ত হৈ মৃত্যু হয়। তেওঁ স্বামীৰ হিন্দী ভাষাৰ জীৱনী লিখিছিল, যাৰ শীৰ্ষক আছিল *ৰাজেশ পাইলট: এ বায়'গ্ৰাফী*।
## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
অমৃতা থাপাৰ

**অমৃতা থাপাৰ**  () এগৰাকী ভাৰতীয় মডেল আৰু সৌন্দৰ্য্য প্ৰতিযোগিতাৰ খিতাপধাৰী যিয়ে ফেমিনা মিছ ইণ্ডিয়া ইউনিভাৰ্ছ ২০০৫ লাভ কৰিছিল আৰু তাৰ পিছত মিছ ইউনিভাৰ্ছ ২০০৫ত নিজৰ দেশক প্ৰতিনিধিত্ব কৰিছিল। ২০০৫ চনত ফেমিনা মিছ ইণ্ডিয়া ইউনিভাৰ্ছ খিতাপ লাভ কৰাৰ লগতে একে বছৰতে থাইলেণ্ডত অনুষ্ঠিত মিছ ইউনিভাৰ্ছ সৌন্দৰ্য্য প্ৰতিযোগিতাত আন ৮১খন দেশৰ মাজত ভাৰতক প্ৰতিনিধিত্ব কৰিছিল।

## ব্যক্তিগত জীৱন
১৯৮৪ চনৰ ১২ জুনত মহাৰাষ্ট্ৰৰ পুনেত শিখ পৰিয়ালত জন্মগ্ৰহণ কৰিছিল অমৃতাৰ। নিফ্টৰ পৰা স্নাতক ডিগ্ৰী লাভ কৰা অমৃতাই বৰ্তমান ফেশ্বন ডিজাইনাৰ হিচাপে কাম কৰি আছে। তেওঁ ১৯৯৯ চনৰ মে’ কুইনৰ বিজয়ী। আৰ এছ আই ক্লাবত ১ম ৰানাৰ্ছ আপ,৯৯। পুনা ক্লাবত ১ম ৰানাৰ্ছ আপ,৯৯। তেওঁ এগৰাকী প্ৰমাণিত স্কুবা ডাইভাৰ আৰু কায়াকিং ভাল পায়। তেওঁ নিফ্ট চফ্টত দুটা শ্ৰেষ্ঠ ডিজাইনাৰ বাবে‍ বঁটাও লাভ কৰিছিল, য'ত তেওঁ ফেশ্বন ডিজাইনিং পাঠ্যক্ৰম অধ্যয়ন কৰিছিল।

## কেৰিয়াৰ
থাপাৰ এগৰাকী ফেশ্বন ডিজাইনাৰ, ষ্টাইলিষ্ট, পেইণ্টাৰ, ফেশ্বন ৰাইটাৰ আৰু বক্তা।তেওঁ বাৰ্লিন আৰু মৰ্টিয়াছ পৰ্যটনৰ মুখপাত্ৰ আছিল। মৰিচাছৰ প্ৰধানমন্ত্ৰীয়ে তেওঁক আজীৱন তেওঁলোকৰ সদিচ্ছা দূত হিচাপে এই সন্মান প্ৰদান কৰিছে। তেওঁ ভাৰতত কমনৱেলথ গেমছৰ এগৰাকী সক্ৰিয় প্ৰতিষ্ঠাপক সদস্য আছিল। তেওঁ বাংগালোৰত অৱস্থিত 'কস্ম' পলিটান ইনষ্টিটিউট অৱ ষ্টাইল' নামৰ তেওঁৰ ঘৰুৱা উদ্যোগৰ সঞ্চালক আৰু ৰাষ্ট্ৰদূত হিচাপে কাম কৰিছে।

পংকজ উধাছৰ মিউজিক এলবাম 'জানেমান' আৰু মলকিত সিঙৰ পাঞ্জাবী মিউজিক ভিডিঅ' "কুৰি পাটোলে ৱাৰগী"ত অভিনয় কৰিছে।

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
যোগেশ্বৰী

**যোগেশ্বৰী** (সংস্কৃত: योगेश्वरी, ৰোমানীকৃত: Yogeshvari বা Jogeshvari) হিন্দু আদি শক্তি দেৱী দুৰ্গাৰ এটা উপনাম, যোগ আৰু ঈশ্বৰী শব্দৰ সংকোচন ঘটি যোগেশ্বৰী শব্দটো সৃষ্টি হৈছে যাৰ অৰ্থ হৈছে "যোগৰ দেৱী"। যোগা হৈছে এবিধ দৈহিক, মানসিক আৰু আধ্যাত্মিক দিশক সাঙুৰি লোৱা ভাৰতীয় পৰম্পৰাগতমূলৰ ৰীতি আনহাতে সংস্কৃত ভাষাত ঈশ্বৰী শব্দই ইশ্বৰৰ সমকক্ষ ঐশ্বৰিক নাৰী দেৱীসকলক বুজায়। ইয়াৰ উপৰিও ই এটা শব্দ যিয়ে শক্তি বা ত্ৰিমূৰ্তিৰ নাৰী শক্তিক অৰ্থাৎ সৰস্বতী, লক্ষ্মী আৰু পাৰ্বতীক বুজায়। যোগেশ্বৰীক যোগীসকলে পূজা কৰে। যোগেশ্বৰী দেৱীৰ বৰ্ণনা মৎস্য পুৰাণতো পোৱা যায়।

## পূজা
গুজৰাট আৰু ৰাজস্থানৰ দৰে পশ্চিম ভাৰতৰ বহু ব্ৰাহ্মণে যোগেশ্বৰীক নিজৰ কুলদেৱী হিচাপে শ্ৰদ্ধা কৰে।

যোগেশ্বৰী মহাৰাষ্ট্ৰৰ বহু চিৎপাৱন ব্ৰাহ্মণ পৰিয়াল আৰু ৯৬টা কুলি মাৰাঠা পৰিয়ালৰো কুলদেৱী। *যোগেশ্বৰী আই* হৈছে ভগৱান শিৱৰ নাৰী শক্তিৰ স্বৰূপ।

## প্ৰতিমা
দুষ্টক বধ কৰিবলৈ উদ্যোত যোগেশ্বৰীয়ে হাতত অতি চোকা তৰোৱাল লয় আৰু ৰুদ্ৰাক্ষৰ মালা পিন্ধে। দীঘল জিভা, চোকা দাঁত, ভয়ংকৰ মুখ আৰু ওপৰলৈ ওপৰলৈ তুলি থোৱা চুলি, ডিঙিত নৰকংকাল আৰু হাড়ৰ মালা পিন্ধি অৱস্থাত থকা যোগেশ্বৰী দেৱীক চিত্ৰিত কৰা হৈছে। দেৱীৰ বাওঁহাতত তেজ-মাংসেৰে ভৰা লাওখোলা আৰু সোঁহাতত এডাল যাঠি থাকে। তেওঁৰ তিনিটা চকু থাকে।

## তথ্য সংগ্ৰহ

শ্ৰেণী:হিন্দু দেৱী
পূজা গুপ্তা

**পূজা গুপ্তা**  () এগৰাকী ভাৰতীয় অভিনেত্ৰী, মডেল আৰু সৌন্দৰ্য্য প্ৰতিযোগিতাৰ খিতাপধাৰী।তেওঁ প্ৰধানকৈ হিন্দী ছবিত কাম কৰে। ২০০৭ চনত ফেমিনা মিছ ইণ্ডিয়াৰ খিতাপ লাভ কৰাৰ লগতে ২০০৭ চনৰ মিছ ইউনিভাৰ্ছত ভাৰতক প্ৰতিনিধিত্ব কৰি শীৰ্ষ ১০ খন চূড়ান্ত প্ৰতিযোগীৰ ভিতৰত স্থান লাভ কৰে।

## জীৱন আৰু জীৱিকা
গুপ্তাৰ জন্ম হৈছিল ভাৰতৰ নতুন দিল্লীত। ২০০৭ চনত তেওঁৰ মডেলিঙৰ অগ্ৰগতি লাভ কৰিছিল যেতিয়া তেওঁ মিছ ইণ্ডিয়া ইউনিভাৰ্ছৰ খিতাপ লাভ কৰিছিল।২০০৭ চনত মেক্সিকোত অনুষ্ঠিত হোৱা মিছ ইউনিভাৰ্ছ প্ৰতিযোগিতাত ভাৰতক প্ৰতিনিধিত্ব কৰি শীৰ্ষ দহৰ ভিতৰত স্থান লাভ কৰে। ইয়াৰ পাছত তেওঁ কেইবাটাও ব্ৰেণ্ড আৰু লেবেলৰ বিপণন মুখ হৈ পৰে।

তেওঁ *F.A.L.T.U* ছবিখনত অভিনয় আৰম্ভণি কৰিছিল। ২০১৩ চনত গ’ গোৱা গ’ন আৰু শ্বৰ্টকাট ৰোমিঅ’ ছবিত অভিনয় কৰিছিল। আইএমডিবিৰ মতে ২০১৮ চনলৈকে তেওঁৰ আঠটা অভিনয়ৰ ক্ৰেডিট আছে।

গুপ্ত পশু অধিকাৰ সংস্থা পেটা সমৰ্থক। 

## ব্যক্তিগত জীৱন
পূজা ইনভেষ্টমেণ্ট বেংকাৰ বৰুণ তালুকাৰৰ সৈতে‍ বিবাহপাশত আৱদ্ধ হৈ‍ছে।

## চলচ্চিত্ৰগ্ৰাফী

## তথ্যসূত্ৰ

শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
প্ৰভা মল্লিকাৰ্জুন

প্ৰভা মল্লিকাৰ্জুন ( ; জন্ম: ১৫ মাৰ্চ ১৯৭৬) এগৰাকী ভাৰতীয় ৰাজনীতিবিদ আৰু ১৮ নং লোকসভাত দৱনাগেৰেক প্ৰতিনিধিত্ব কৰা সংসদৰ সদস্য৷ 
## প্ৰাৰম্ভিক জীৱন আৰু নেপথ্য
অৰ্হতাৰ ফালৰ পৰা প্ৰভা মল্লিকাৰ্জুন এগৰাকী দন্ত চিকিৎসক আৰু স্বাস্থ্যসেৱাৰ সক্ৰিয় কৰ্মী। তেওঁ ১৯৯৮ চনত ডিগ্ৰী লাভ কৰিছিল৷
## ৰাজনৈতিক জীৱন
২০২৪ চনৰ ভাৰতীয় সাধাৰণ নিৰ্বাচনত তেওঁ ভাৰতীয় জাতীয় কংগ্ৰেছৰ প্ৰাৰ্থী হিচাপে দভানাগেৰে আসন লাভ কৰে। বিজেপিৰ গায়িত্ৰী সিদ্ধেশ্বৰক ২৬,০৯৪ টা ভোটৰ ব্যৱধানত পৰাস্ত কৰে।

বাপুজী এডুকেচনেল এছ'চিয়েচন, দাভানাগেৰেৰ ব'ৰ্ডৰ সদস্য হিচাপেও কাৰ্যনিৰ্বাহ কৰিছিল।
## ব্যক্তিগত জীৱন
১৯৯৮ চনৰ ১ ফেব্ৰুৱাৰীত কৰ্ণাটক চৰকাৰৰ খনি আৰু ভূতত্ত্ব আৰু উদ্যান শস্য মন্ত্ৰী হিচাপে কৰ্মৰত এছ এছ মল্লিকাৰ্জুন (দৱনাগেৰে দক্ষিণৰ প্ৰাক্তন মন্ত্ৰী তথা বৰ্তমানৰ বিধায়ক শমানুৰু শিৱশংকৰপ্পাৰ পুত্ৰ)ৰ সৈতে তেওঁৰ বিবাহ হয়।

সমৰ্থ, শ্ৰেষ্ঠ আৰু শিৱ তেওঁলোকৰ সন্তান।
## তথ্যসূত্ৰ
শ্ৰেণী:চিকিৎসাবিদ
শ্ৰেণী:লোকসভাৰ সাংসদ
শ্ৰেণী:ভাৰতৰ মহিলা সাংসদ
সুন্দৰৱতী নৱাল প্ৰভাকৰ

**সুন্দৰৱতী নৱাল প্ৰভাকৰ** (১৯২২–২০১০) দিল্লীৰ এগৰাকী ভাৰতীয় জাতীয় কংগ্ৰেছৰ ৰাজনীতিবিদ। অষ্টম লোকসভাত তেওঁ কেৰল বাগক প্ৰতিনিধিত্ব কৰিছিল।
## প্ৰাথমিক জীৱন
১৯২২ চনৰ ৯ ছেপ্টেম্বৰত সুন্দৰৱতীয়ে দিল্লীত জন্মগ্ৰহণ কৰিছিল। তেওঁ প্ৰাক্-মেট্ৰিক স্তৰলৈকে শিক্ষা লাভ কৰিছিল।
## কৰ্মজীৱন
সুন্দৰৱতী ভাৰতীয় স্বাধীনতা আন্দোলনৰ সৈতে জড়িত আছিল আৰু ১৯৪২ চনত ভাৰত ত্যাগ আন্দোলনত অংশগ্ৰহণ কৰিছিল। তেওঁ চীন-ভাৰত যুদ্ধ (১৯৬২) আৰু ১৯৬৫ চনৰ ভাৰত-পাকিস্তানী যুদ্ধৰ সময়ত প্ৰতিৰক্ষা পুঁজিৰ বাবে স্বেচ্ছাসেৱক হিচাপে কাম কৰিছিল।সমাজ সেৱাৰ স্বীকৃতি স্বৰূপে ভাৰতৰ তদানীন্তন প্ৰধানমন্ত্ৰীয়ে তেওঁক কৱচ প্ৰদান কৰিছিল। ১৯৭২ চনৰ পৰা ১৯৮০ আৰু ১৯৮২–৮৪ চনলৈকে দিল্লী অনুসূচিত জাতি বিত্তীয় আৰু উন্নয়ন নিগমৰ তেওঁ সঞ্চালিকা আৰু দিল্লী মহানগৰ পৰিষদৰ সদস্য আছিল। ১৯৮০ চনৰ ভাৰতীয় সাধাৰণ নিৰ্বাচনত জয়ী হয় আৰু অষ্টম লোকসভাত কেৰল বাগক তেওঁ প্ৰতিনিধিত্ব কৰে।

সংসদ সদস্য হিচাপে থকা কালত সুন্দৰৱতীয়ে ব্যক্তিগত সদস্যৰ বিধেয়ক আৰু প্ৰস্তাৱ সমিতিত কাৰ্যনিৰ্বাহ কৰিছিল। শিৱাজী মহাবিদ্যালয় আৰু দিল্লীৰ সমাজ কল্যাণ পৰিষদৰ পৰিচালন সমিতিৰ সদস্যও আছিল।
## ব্যক্তিগত জীৱন
১৯৩৬ চনত সুন্দৰৱতীয়ে আইএনচিৰ ৰাজনীতিবিদ নৱল প্ৰভাকৰৰ সৈতে বিবাহপাশত আবদ্ধ হয় আৰু তেওঁলোকৰ আঠটা সন্তান জন্ম হয়।২০১০ চনৰ ২৪ মাৰ্চত দিল্লীত সুন্দৰৱতী প্ৰভাকৰৰ মৃত্যু হয়।
## তথ্যসূত্ৰ
শ্ৰেণী:সমাজকৰ্মী
শ্ৰেণী:লোকসভাৰ সাংসদ
শ্ৰেণী:ভাৰতৰ মহিলা সাংসদ
শ্ৰেণী:ভাৰতৰ স্বাধীনতা সংগ্ৰামী
এ কে প্ৰেমজম

**এ কে প্ৰেমজম** (জন্ম ১২ আগষ্ট ১৯৩৮) এগৰাকী ভাৰতীয় সংসদ সদস্য আৰু সমাজকৰ্মী।

## প্ৰাথমিক জীৱন আৰু শিক্ষা
এ কে প্ৰেমজমৰ কেৰেলাৰ কান্নুৰৰ পল্লিকুন্নুত জন্ম হৈছিল৷ তেওঁ কলিকতা বিশ্ববিদ্যালয়ৰ অধীনত প্ৰভিডেন্স কলেজত, মাদ্ৰাজ বিশ্ববিদ্যালয়ৰ অধীনত চৰকাৰী ব্ৰেনেন কলেজ, থালাছেৰী আৰু কেৰালা বিশ্ববিদ্যালয়ৰ অধীনত ইউনিভাৰ্চিটি কলেজত শিক্ষা গ্ৰহণ কৰে। তেওঁ কলা বিষয়ত স্নাতকোত্তৰ ডিগ্ৰী লাভ কৰিছে। তেওঁ শিক্ষয়িত্ৰী হিচাপে কৰ্মজীৱন আৰম্ভ কৰিছিল। ১৯৯১ চনৰ পৰা ১৯৯৪ চনলৈকে কোজিকোড়ৰ চৰকাৰী কলা মহাবিদ্যালয়ৰ তেওঁ অধ্যক্ষ আছিল।

## ৰাজনৈতিক পৰিক্ৰমা
এ.কে প্ৰেমজমে নিজৰ ৰাজনৈতিক কেৰিয়াৰ আৰম্ভ কৰিছিল কোজিকোড়ৰ মেয়ৰ হিচাপে। ১৯৯৫ চনৰ পৰা ১৯৯৮ চনলৈকে এই পদত অধিষ্ঠিত হৈছিল।১৯৯৮ চনত দ্বাদশ লোকসভালৈ আৰু ১৯৯৯ চনত ত্ৰয়োদশ লোকসভালৈ তেওঁ নিৰ্বাচিত হৈছিল৷ তেওঁ নিখিল ভাৰত গণতান্ত্ৰিক মহিলা সন্থাৰ কেন্দ্ৰীয় সমিতিৰ সদস্য আছিল।
## তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
যোগিনী

**যোগিনী** (সংস্কৃত: योगिनी, ৰোমানীকৃত: yoginī) তন্ত্ৰ আৰু যোগ শাস্ত্ৰত নিপুণ মহিলা অনুশীলনকাৰী, লগতে ভাৰতীয় উপমহাদেশ, দক্ষিণ-পূব এছিয়া আৰু বৃহত্তৰ তিব্বতৰ হিন্দু বা বৌদ্ধ ধৰ্মৰ আধ্যাত্মিক মহিলা শিক্ষকসকলক সন্মান জনোৱাৰ বাবে ব্যৱহাৰ কৰা আনুষ্ঠানিক শব্দ। এই শব্দটো সংস্কৃত পুংলিঙ্গ যোগী শব্দৰ স্ত্ৰীলিঙ্গ ৰূপ, আনহাতে "যোগিন" শব্দটো নিৰপেক্ষ, পুংলিঙ্গ অথবা স্ত্ৰীলিঙ্গ অৰ্থত ব্যৱহাৰ কৰা হয়।

যোগিনীক কিছুমান প্ৰসংগত মহাদেৱীৰ এটা ৰূপ হিচাপে অৱতাৰ গ্ৰহণ কৰা পবিত্ৰ নাৰী শক্তি বুলিও গণ্য কৰা হয় আৰু ভাৰতৰ যোগিনী মন্দিৰত পূজা কৰা হয়। এই মন্দিৰসমূহত প্ৰায়ে ৬৪ গৰাকী যোগিনীৰ এটা সমূহত পূজা কৰা হয়, কিন্তু স্থান ভেদে ৪২ বা ৮১ গৰাকী যোগিনীৰো উল্লেখ পোৱা যায়। ৬৪ গৰাকী যোগিনীৰ স্থান ভেদে ভিন্ন শ্ৰেণীবিভাজনত তেওঁলোকৰ ভিন্ন নাম দেখা পোৱা যায়।

## ইতিহাস
ভাৰতবিদ আৰু যোগ-তন্ত্ৰ পণ্ডিত ডেভিদ গৰ্ডন হোৱাইটৰ মতে ভাৰতীয় সাহিত্যত বৈদিক পৰম্পৰাৰ পৰা যোগীসকলৰ উৎপত্তি হৈছিল আৰু ষষ্ঠ শতিকাৰ ভাৰতীয় সাহিত্যৰ হিন্দু গ্ৰন্থ অগ্নি পুৰাণত প্ৰথমে উল্লেখ কৰা হৈছিল। তেওঁলোকৰ বিকাশত বৈদিক আৰু ধ্ৰুপদী হিন্দু উপাদানৰ সংশ্লেষণ প্ৰতিফলিত হয়। বৈদিক আৰু হিন্দু পৰম্পৰাত যোগিনীৰ কিছুমান বৈশিষ্ট্য দেখা পোৱা যায়:

১. বৈদিক দেৱী, অপ্সৰা (আকাশী অপেশ্বৰী), গ্ৰাহী বা গ্ৰাহিনী (মহিলা অধিকাৰী), যক্ষিণী (গছৰ আত্মা) আৰু জখিনী (কোলাহলকাৰী বা উৰণীয়া)

২. বৈদিক আচাৰ-ব্যৱহাৰৰ কেন্দ্ৰীয় অসংখ্য মাতৃদেৱতা আৰু অন্যান্য নাৰী সত্তাৰ বিভিন্ন গোট।

৩. নাৰী আৰু নাৰীত্বৰ ওপৰত বহল সামাজিক দৃষ্টিভংগী যিবোৰ যোগিনী পৰম্পৰাৰ সৈতে জড়িত প্ৰতীক আৰু আচাৰ-ব্যৱহাৰক প্ৰভাৱিত কৰিছিল।

বিদ্যা দেহেজিয়াৰ মতে বৈদিক ধৰ্মৰ পৰিবৰ্তে স্থানীয় গাঁৱৰ দেৱতা গ্ৰামদেৱতাৰ পূজা-পাতলৰ পৰা যোগিনী পূজাৰ আৰম্ভ হৈছিল। এই যোগিনীসকলে প্ৰত্যেকেই নিজৰ নিজৰ গাঁওখনক ৰক্ষা কৰে, কেতিয়াবা বৃশ্বিকৰ দংশনৰ দৰে নিৰ্দিষ্ট বিপদৰ পৰাও সুৰক্ষা প্ৰদান কৰে। লাহে লাহে তন্ত্ৰৰ জৰিয়তে এই দেৱীসকলক শক্তিশালী বুলি বিশ্বাস কৰা হয় আৰু সকলো যোগিনী একলগ কৰি প্ৰায়ে ৬৪ গৰাকী যোগিনীক দেৱী হিচাপে হিন্দু ধৰ্মত অন্তৰ্ভুক্ত কৰা হয়। যোগিনী কৌলাছৰ (Yogini Kaulas) দৰে ঐতিহাসিক সাক্ষ্যই প্ৰমাণ কৰে যে দশম শতিকাৰ ভিতৰত হিন্দু আৰু বৌদ্ধ উভয় তন্ত্ৰ পৰম্পৰাত যোগিনী প্ৰথা সুপ্ৰতিষ্ঠিত আছিল। বিভিন্ন পৰম্পৰাত যোগিনীসকলৰ স্বভাৱ বেলেগ বেলেগ হোৱা দেখা যায়; তন্ত্ৰসমূহত যোগিনীসকলৰ হিংস্ৰ আৰু ভয়ংকৰ ৰূপত উপস্থাপন কৰা হয়, আনহাতে ভাৰতৰ বৈবাহিক মহিলা সন্ন্যাসীয়েও নিজকে যোগিনী বুলি অভিহিত কৰে।

## মন্দিৰ
নৱম শতিকাৰ পৰা দ্বাদশ শতিকাৰ ভিতৰত ভাৰতৰ বিভিন্ন স্থানত যোগিনী মন্দিৰ নিৰ্মাণ কৰা হৈছিল৷

## তথ্য সংগ্ৰহ

শ্ৰেণী:হিন্দু দেৱী
মধুবালা (১৯৫০ চলচ্চিত্ৰ)

**মধুবালা**' () ১৯৫০ চনৰ প্ৰহ্লাদ দত্তৰ পৰিচালনাত নিৰ্মিত ভাৰতীয় হিন্দী ভাষাৰ ৰোমান্টিক নাট্যধৰ্মী ছবি। ছবিখনত মধুবালাই এনে এগৰাকী মহিলাৰ চৰিত্ৰত অভিনয় কৰিছে, যি দেউতাকৰ অজস্ৰ ধন-সম্পদৰ উত্তৰাধিকাৰী। তেওঁক কেইবাজনো লোকে ফুচলাবৰ চেষ্টা কৰিছে আৰু তেওঁ প্ৰকৃত প্ৰেমৰ সন্ধান কৰিছে। দেৱ আনন্দই তেওঁৰ প্ৰেমিকৰ ৰূপত অভিনয় কৰিছে। আন গুৰুত্বপূৰ্ণ চৰিত্ৰত অভিনয় কৰিছে জীৱন, ৰণধীৰ আৰু ৰমেশ ঠাকুৰে। মধুবালা আৰু দেৱ আনন্দই একেলগে অভিনয় কৰা বহু ছবিৰ ভিতৰত এইখনেই আছিল প্ৰথমখন ছবি।
## নিৰ্মাণ
১৯৪৬ চনত মধুবালাৰ বয়স যেতিয়া ১৩ বছৰ আৰু কিশোৰী চৰিত্ৰত অভিনয় কৰি আছিল, সেই সময়তে তেওঁৰ গৰ্ভৱতী মাতৃ হঠাতে অতি অসুস্থ হৈ পৰে। তেওঁৰ জীৱন বচাবলৈ এখন ভাল চিকিৎসালয়ৰ প্ৰয়োজন হৈছিল। গোটেই পৰিয়ালটোৰ একমাত্ৰ উপাৰ্জনকাৰী মধুবালাক সেই সময়ত মাত্ৰ ৩০০ টকাকৈ দিয়া হৈছিল, আনহাতে চিকিৎসালয়ৰ মাচুল ২০০০ টকাতকৈ কম নাছিল। এই প্ৰয়োজনীয়তাৰ সময়ত ৰঞ্জিত ষ্টুডিঅ’ৰ চন্দুলাল শ্বাহে তেওঁক আৰ্থিকভাৱে সহায় কৰে।  

এই ঘটনা আৰু শ্বাহৰ দয়াই মধুবালাৰ জীৱনত গভীৰ প্ৰভাৱ পেলায়। যাৰ বাবে মধুবালা জনপ্ৰিয় তাৰকা হৈছিল, ১৯৫০ চনত  ষ্টুডিঅ’টোৱে বেয়া সময়ৰ মাজেৰে দিন পাৰ কৰিছিল। এই সময়ত মধুবালাই কেৱল ষ্টুডিঅ’টোৰ এখন ছবিত অভিনয় কৰিবলৈ সন্মত হোৱাই নহয়, আনকি ছবিখনত অভিনয় কৰাৰ বাবদ তেওঁ কোনো পাৰিশ্ৰমিকো লোৱা নাছিল। ফলস্বৰূপে অভিনেত্ৰীগৰাকীৰ নামেৰে ছবিখনক মধুবালা নামেৰে নামকৰণ কৰা হয়।

## প্ৰসংগ
### গ্ৰন্থ
* 
* 
### উদ্ধৃতি

## বাহ্যিক সংযোগ
* 

শ্ৰেণী:হিন্দী চলচ্চিত্ৰ
শ্ৰেণী:১৯৫০ বৰ্ষৰ চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
বিশালাক্ষী মন্দিৰ

**বিশালাক্ষী মন্দিৰ** (ইংৰাজী: Vishalakshi Temple) **বিশালাক্ষী গৌৰী মন্দিৰ** আৰু **বিশালাক্ষী আম্মা কোভিল** বুলিও জনাজাত এই মন্দিৰটো বাৰাণসীৰ এটা অন্যতম বিখ্যাত হিন্দু মন্দিৰ। এই মন্দিৰটো পাৰ্বতী দেৱীৰ এটা অৱতাৰ বুলি গণ্য কৰা বিশালাক্ষী দেৱীৰ প্ৰতি উৎসৰ্গিত। ইয়াৰ নিৰ্মাণ আৰু ৰক্ষণাবেক্ষণ কৰিছিল নাট্টুকোট্টাই নাগাৰাথাৰ নামৰ তামিলনাডুৰ এক ব্যৱসায়িক সম্প্ৰদায়ে৷

সাধাৰণতে এই মন্দিৰটোক হিন্দু ঐশ্বৰিক মাতৃ দেৱীৰ প্ৰতি উৎসৰ্গিত পবিত্ৰ শক্তি পীঠ হিচাপে গণ্য কৰা হয়। বাৰাণসীৰ এই পবিত্ৰ স্থানতে সতী দেৱীৰ কাণফুলি পৰিছিল বুলি কোৱা হয়। এই বিশালাক্ষী মন্দিৰটো হিন্দু পঞ্জিকাৰ ভদ্ৰপদ (আগষ্ট) মাহৰ কৃষ্ণ পষেকৰ তৃতীয় দিনা অনুষ্ঠিত কৰা কাজলী তিজ নামৰ মন্দিৰ উৎসৱৰ বাবে জনাজাত।

## অৱস্থান
বাৰাণসীৰ মিৰঘাটৰ সমীপত বিশালাক্ষী মন্দিৰ অৱস্থিত। কাশী বিশ্বনাথ মন্দিৰৰ পৰা ২৫০ মিটাৰ (০.১৬ মাইল) উত্তৰ-পশ্চিমে আৰু অন্নপূৰ্ণা মন্দিৰৰ পৰা ২০০ মিটাৰ (০.১২ মাইল) দূৰত্বত মন্দিৰটো অৱস্থিত।

## ধৰ্মীয় তাৎপৰ্য্য
বিশালাক্ষী (সংস্কৃত: विशालाक्षी, আক্ষৰিক অৰ্থ: "যাৰ ডাঙৰ চকু আছে") দেৱী পাৰ্বতীৰ এটা উপনাম। শিৱ পুৰাণৰ মতে যেতিয়া তেওঁৰ ভৱিষ্যত স্বামী শিৱই পাৰ্বতীক প্ৰথমবাৰৰ বাবে দেখা পায়, তেতিয়া পাৰ্বতীক বিশালাক্ষী বুলি বৰ্ণনা কৰা হৈছে।

খাদ্য আৰু পুষ্টিৰ দেৱী তথা পাৰ্বতীৰ অন্য এক অৱতাৰ অন্নপূৰ্ণা দেৱীক বিশালাক্ষী, "বহল চকু" উপনাম দিয়া হৈছে। বিশালাক্ষী দেৱীক আটাইতকৈ বিখ্যাত মন্দিৰ বাৰাণসীত আছে, য’ত তেওঁক পৃষ্ঠপোষক দেৱী বুলি গণ্য কৰা হয়। স্কন্দ পুৰাণত ব্যাস ঋষিয়ে বাৰাণসীক গালি পৰাৰ কাহিনী বৰ্ণনা কৰিছে, কিয়নো নগৰত কোনেও তেওঁক খাদ্য আগবঢ়োৱা নাছিল। শেষত বিশালাক্ষীয়ে গৃহিণী ৰূপত আবিৰ্ভাৱ হৈ ব্যাসক খাদ্য প্ৰদান কৰে। বিশালাক্ষীৰ এই ভূমিকা অন্নপূৰ্ণাৰ দৰেই, যিয়ে স্বামী শিৱক খাদ্য আগবঢ়াই ক্ষুদ্ধা নিবাৰণ কৰিছিল। অন্নপূৰ্ণাৰ খাদ্যত সন্তুষ্ট হৈ শিৱই বাৰাণসীক প্ৰতিষ্ঠা কৰে আৰু তেওঁক ইয়াৰ অধিষ্ঠাতী দেৱী হিচাপে নিযুক্তি দিয়ে। বাৰাণসী মন্দিৰৰ দেৱী বিশালাক্ষীক হয়তো আদিম কালত অন্নপূৰ্ণা বুলি চিনাক্ত কৰা হৈছিল, অৱশ্যে সময়ৰ লগে লগে তেওঁ এগৰাকী সুকীয়া দেৱী হৈ পৰিছিল, যাৰ ফলত দুটা পৃথক দেৱী মন্দিৰৰ সৃষ্টি হৈছিল।

স্কন্দ পুৰাণৰমতে কাশীখণ্ডত বিশালাক্ষীয়ে বিশ্বনাথ (কাশী বিশ্বনাথ মন্দিৰত পূজা কৰা শিৱৰ এক অৱতাৰ)ৰ সৈতে কুবেৰ দেৱতাক বৰদান দিছিল।

বাৰাণসীৰ পবিত্ৰ ভূগোলত ছটা কেন্দ্ৰক ষষ্টাংগ যোগৰ প্ৰতীক বুলি কোৱা হয় আৰু এই ছয় স্থান পৰিদৰ্শন কৰাৰ পৰামৰ্শ দিয়া হয়। বাৰাণসীৰ এই পবিত্ৰ ছয় স্থান হৈছে বিশ্বনাথ মন্দিৰ (বাৰানসীৰ আটাইতকৈ গুৰুত্বপূৰ্ণ মন্দিৰ - শিৱৰ প্ৰতি উৎসৰ্গিত), বিশালাক্ষী মন্দিৰ, গংগা, কাল ভৈৰৱ মন্দিৰ (বাৰাণসীৰ ৰক্ষক দেৱতা আৰু বিশালাক্ষীৰ ভৈৰৱৰ বাবে উৎসৰ্গিত), ধূন্দিৰাজ মন্দিৰ (শিৱ আৰু পাৰ্বতীৰ পুত্ৰ গণেশ দেৱতাৰ বাবে উৎসৰ্গিত) আৰু দণ্ডপাণি মন্দিৰ (শিৱৰ এক অৱতাৰ)।

## তথ্য সংগ্ৰহ

শ্ৰেণী:হিন্দু দেৱী
প্ৰিয়ংকা জাৰকিহোলি

**প্ৰিয়ংকা সতীশ জাৰকিহোলি** (জন্ম ১৬ এপ্ৰিল ১৯৯৭) কৰ্ণাটকৰ এগৰাকী ভাৰতীয় ৰাজনীতিবিদ। বেলগাড়ি জিলাৰ চিক্কোডি লোকসভা সমষ্টিৰ পৰা তেওঁ প্ৰথমবাৰৰ বাবে সাংসদ হয়। তেওঁ ভাৰতীয় জাতীয় কংগ্ৰেছক প্ৰতিনিধিত্ব কৰে। তেওঁ কৰ্ণাটকত ২০২৪ চনৰ ভাৰতীয় সাধাৰণ নিৰ্বাচনত জয়ী হৈছিল। তেওঁ ২০২৪ চনত ভাৰতৰ দ্বিতীয় কনিষ্ঠ মহিলা সাংসদ হিচাপে বিবেচিত হয়৷

## প্ৰাথমিক জীৱন আৰু শিক্ষা
কংগ্ৰেছ নেতা তথা বিধানসভাৰ সদস্য সতীশ জাৰকিহোলিৰ কন্যা প্ৰিয়ংকা কৰ্ণাটকৰ চিক্কোড়ীৰ য়ামাকনমৰ্দি গাঁৱৰ জনজাতীয় সম্প্ৰদায়ৰ। তেওঁ নিজাকৈ ব্যৱসায় চলায়। ২০২১ চনত কৰ্ণাটকৰ বেলাগাভিৰ বিশ্বেশ্বৰয় প্ৰযুক্তিবিদ্যা বিশ্ববিদ্যালয়ৰ পৰা তেওঁ বিজনেছ এডমিনিষ্ট্ৰেচনত স্নাতকোত্তৰ ডিগ্ৰী লাভ কৰে।

## কৰ্মজীৱন
বেলগাম জিলাৰ চিক্কোডি লোকসভা সমষ্টিৰ পৰা (কৰ্ণাটকত) ২০২৪ চনৰ ভাৰতীয় সাধাৰণ নিৰ্বাচনত অংশগ্ৰহণ কৰি প্ৰিয়ংকাই ৰাজনৈতিকভাৱে অভিষেক ঘটায়। তেওঁ ভাৰতীয় জনতা পাৰ্টিৰ অন্নচাহেব শংকৰ জোলেক ৯০,৮৩৪ ভোটৰ ব্যৱধানত পৰাস্ত কৰে। তেওঁ মুঠ ভোটদানৰ ৫১.২১ শতাংশ ভোটৰ অংশীদাৰিত্ব লাভ কৰে।

কৰ্ণাটকৰ অসংৰক্ষিত আসন লাভ কৰা তেওঁ প্ৰথমগৰাকী জনজাতীয় মহিলা। ২০২৪ চনত সংসদলৈ নিৰ্বাচিত হোৱা তেওঁ দ্বিতীয় গৰাকী কনিষ্ঠ সাংসদ। সদনলৈ নিৰ্বাচিত হোৱা সময়ত অৰ্থাৎ ২০২৪ চনৰ ৪ জুনত তেওঁৰ বয়স হৈছিল ২৭ বছৰ, ১ মাহ, ১৮ দিন।
## তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:কৰ্ণাটকৰ ব্যক্তি